
E ex-restaurant aki tabata wordo usa como lugar pa sconde y usa 
droga dor di e cholernan. Cu bashamento di e lugar aki abao no nec- 
esariamente kiermen atende of baha e asunto di cholernan, pero e 
ta mas bien un prueba cu aki poco tempo lo no keda ningun edificio 

mas den Oranjestad. 

YQJR-VI SI CN 2009 TABATA 

unexito 

OCMPIHD 

UNOM1CADD PRB3J\nAADRE\nAa\LIINE 

Ayera nochi a tuma lugar e promer programa livestream 
Your Vision 2009 cu a resulta di ta un exito total. 

E cantidad di hendenan cu tabata sigui e programa aki 
on line y via Canal 90 como Real FM tabata masha grandi 
mes, caminda online solamente por papia di un audiencia 
di riba 600 persona. E siguiente programa lo tuma lugar 
otro siman diaranson pa 8’or di anochi. Tur hende ta keda 
invita pa sigui e programa aki via www.yourvision2009. 
com caminda cu e topico principal lo ta adictonan prob- 
lematico comunmente conoci como chollers. No perde! 


APBmjRAD CRQNAD MEPYO TEAM PROMARLCN 


Diabierna ultimo a tuma 
lugar apertura di oficina 
di campana y Team Pro 
Marlon pa districto di 
Paradera, Piedra Plat 
y becindario. Pa 8 or 
exacto e cortamento di 
sinta y apertura di e ofi¬ 
cina a wordo realisa p’e 
baby Carlienne, kende ta 
simbolisa e futuro gen- 
eracion y alabes lema di 
campana di nos partido 
MEP: ‘Nos Futuro’! 

Reaccionado riba cu su carta ta uno infantil 

Kico Parlamentarionan Hulandes lo haci si 
Parlamento di Aruba califica Prome Minister 
Balkenende como boef grandi di Hulanda 

Frido Croes ta cuestiona 

COMO bon Arubiano, y ora 
cu politiconan Hulandes, ta 
ataca nos gobernante cu pa- 
labranan sumamente ofen- 
sivo, mester hala atencion 
di politiconan Hulandes, sin 
importa di cua partidonan por 
ta. Asina Minister Plenipoten- 
ciario, Frido Croes a duna di 
conoce, relaciona cu e carta 
cu el a manda pa Presidente 
di Tweede Kamer, sigur p’e uso 
di idioma permiti den Tweede 
Kamer. 

Como bon Arubiano, nos 
mester sali na defensa di nos 
mandatarionan, kende cu e 
por ta. 

E lider di SP, van Raak a cali¬ 


fica e carta aki como uno 
masha infantil, pero esey ta 
su opinion, segun Frido Croes, 
pero si un dia Parlamento 
Arubiano califica Prome Min¬ 
ister Hulandes, Balkenende 
como e boef di mas grandi di 
Hulanda, e representante di 
Aruba na Hulanda ta sigur cu 
hopi piedra lo bolter y kizas, 
sr. van Raak tambe lo cuminsa 
protesta. 

E palabra infantil, cu lider di 
SP a usa, e por keda cune, pero 
pa Frido Croes esaki ta algo 
serio y como tal su reaccion. 

Durante un actividad social 
diarazon siman pasa na Am¬ 
sterdam, unda el a topa cu 


Presidente di Tweede Kamer, 
e tambe a haya cu e cosnan 
aki ta pasando tur limite, 
pero manera su palabra ta, e 
no tin e instrumentonan pa 
stop esaki den Tweede Kamer, 
segun Minister Plenipotencia- 
rio, Frido Croes. 

Ofendiendo un mandatario 
di Aruba, nan ta ofendien¬ 
do un mandatario di Reino 
Hulandes, pasobra te ainda 
Aruba ta forma parti di Reino 
Hulandes. Pesey esnan cu ta 
haciendo e barbaridadnan 
aki den Tweede Kamer, no ta 
consciente loke nan ta haci¬ 
endo. Pero si bo kier respet, 
bo mester duna respet, segun 
Frido Croes. 



Minister Plenipotenciario, Frido Croes a confirma cu 

No tin debido comunicacion entre Ministernan di 
Gabinete Oduber, y pesey no a ked’e otro di bandona 
reunion di Conseho di Minister di Reino 


FOR di un entrevista cu prensa Hulan¬ 
des a haci cu Minister Plenipotenciario 
na Hulanda, Frido Croes, por conclui 
cu e representante di Aruba lo no ta 
na altura di e palabracion cu Minister 
di Husticia, Rudy Croes y su colega di 
Antiyas, David Dick, den presencia di 
Presidente di Parlamento a haci rela¬ 
ciona cu Corte Comun di Husticia. 
Ambos mandatario a reuni na Aruba, 
unda na final di nan reunion, cu tabata 
un iniciativa di Minister David Dick pa 
yuda Aruba formula un solo opinion 
pa cu Corte Comun di Husticia, y cu 
Antiyas sigur lo sostene, pa cual Aruba 
a bay di acuerdo, pero pa motibonan te 
ainda no mucho bon conoci, Minister di 
Husticia, Rudy Croes a hala atrås. 


Ta pesey tambe cu Prome Minister di 
Antiyas, Emily de Jongh-Elhage, tambe 
a conclui cu den Gabinete di Nel Odu¬ 
ber, nan no tin comunicacion cu otro, 
pasobra ainda diabierne mainta tem- 
pran, e tabatin contacto cu su colega 
di Aruba, pero aparentemente Rudy 
Croes no a informe di e palabracion cu 
Antiyas y Aruba a logra. 

Pesey Prome Minister di Antiyas, Em¬ 
ily de Jongh-Elhage a bisa, cu Minister 
di Husticia Rudy Croes ta enemigo di 
Aruba y di su mesun persona. 

Pesey e relacion entre Antiyas y Aruba 
a deteriora tambe, apesar di tur bon 
intencion haci pa acomoda Aruba, pero 
Aruba su Gobierno mes a bandona su 
posicion. 


Despues di e reunion di Conseho di 
Minister di Reino di diabierne ultimo, 
unda Aruba su Gobierno a distancia su 
mes pa tuma un decision of defende e 
palabracion haci cu Antiyas pa loke lo 
mester bira e sedenan di Corte Comun 
di Husticia, a causa mas bien un tension 
grandi atrobe entre Aruba cu Hulanda 
y tambe awor cu Antiyas. 

Minister Plenipotenciario Frido Croes 
a califica e dia aki como un dia masha 
tristo pa Aruba. Lamentablemente, tur 
decision a keda impone, sin di kier a 
tende e argumentonan di Aruba. 

Den un entrevista duna na prensa Hu¬ 
landes, Minister Frido Croes a duna di 
conoce cu na Hulanda tabatin exper- 
tonan di Aruba, kendenan a discuti cu 


expertonan Hulandes riba e topico aki, 
y nan tur a carga speranza cu for di e 
deliberacionnan aki, por a haya otro 
na un forma positivo, loke no tabata 
e caso. 

Aruba tabata kier a haya mas tempo, pa 
duna Gobierno di Aruba mas tempo y 
asina por manda un delegado di Con¬ 
seho di Minister di Aruba pa defende 
punto di bistå di Aruba, y e reunion aki, 
esta e reunion di Conseho di Minister di 
Reino por a sigui dialuna, pero manera 
menciona, e proposicion di Aruba a ser 
bari for di mesa. Consecuentemente, 
segun Frido Croes, a surgi un deficit 
democratico den nos estado, ya Con¬ 
seho di Minister di Reino no a atene su 
mes na Statuur, loke no a ser mira. 

Serge Mansur di Democracia Real ta haya cu 

Aruba no mester boga pa forma parti di 
e asina yama UPG, y esey mester keda 

pa Gobierno nobo dicidi 



PARTIDO Democracia Real ta 
considera nos futuro relacion cu 
Hulanda y Union Europeo un di 
e puntonan di mas importante 
cu nos pais mester bay atende 
durante e proximo periodo di 
gobernacion. 

Naturalmente nos ta considera 
nos lazonan cu Hulanda, y e 
hecho cu nos ta forma parti di 
Reino Hulandes puntonan hopi 
positivo pa nos isla. Como tal ta 
importante pa nos sigui como 
un pais den Reino. Pero mi- 
rando e desaroyonan den Union 
Europeo ta bay ta necesario den 
e ananan benidero pa nos defini 
e forma exacto di e relacion aki. 
Asina Serge Mansur, candidato 
di Democracia Real a duna di 
conoce. 

Tin partido na Aruba cu ta boga 
pa Aruba forma parti di Union 
Europeo como un asina yama 
UPG. Partido Democracia Real 
no ta di acuerdo cu e posicion 
ey. 

Aruba ta den un situacion uni- 
co, caminda politicamente nos 
lazonan principal ta cu Hulanda 
(y via Hulanda cu Europa), 
mientras cu nos lazonan eco- 
nomico principal ta cu Merca. 
Mirando e situacion aki, nos ta 


considera importante pa nos 
pais keda cu e control riba nos 
maneho economico y fiscal. 
Esaki ta ensera cu nos mester 
keda cu control riba nos politica 
di aviacion (open-skies policy 
cu Merca), nos mester keda 
cu nos moneda cu ta mara n’e 
Dollar Mericano, y nos mester 
keda cu e control riba e otro 
aspectonan di nos economia y 
nos sistema fiscal (por ehempel 
invoerrechten, accijnzen, etc.), 
Serge Mansur a sigui splica. 

Bao di e modelo di UPG nos pais 
lo haya su mes forza pa entrega 
gran parti di e control riba nos 
maneho fiscal y economico na 
Union Europeo. PDR ta opina 
cu nos no por permiti esey, es- 
pecialmente como cu nos situa¬ 
cion economico no tin nada di 
håber cu e realidad economico 
cu nan conoce na Europa. 

“Nos ta considera e status ac- 
tual di Aruba uno beneficioso 
pa nos isla, y nos actual status 
lo mester t’e punto di salida si 
acaso tin mester di bin cu un 
cambio. En berdad hopi cos no 
a bay bon na Aruba durante e 
ultimo 20 ananan, pero esey no 
ta causa dor di nos status den 


Reino, sino simplemente dor 
di malgobernacion di parti di 
e dos partidonan bieu”, segun 
Serge Mansur. 

Na final di dia, kedando fiel n’e 
nomber di partido, Democracia 
Real y su principionan, Partido 
Democracia Real ta insisti cu e 
decision riba e topico aki mester 
keda na nos pueblo cu lo tin cu 
tuma e decision aki pa medio di 
un referendum. 

“Nos ta rechasa e intencion di 
aigun persona y partido cu kier 
haci e eleccion di september 
benidero un referendum riba e 
topico aki. Ni con importante e 
topico aki ta, e ta keda simple¬ 
mente un entre hopi asunto cu 
lo mester wordo atendi dor di e 
Gobierno nobo. 

Locual ta di vital importancia 
ta p’e Gobierno nobo cu bay 
sinta consisti di personanan 
cu sa di expresa nan mes na un 
forma digno, y sin crea friccion 
inecesario entre nos isla, y nos 
partnernan den Reino. 

Aworaki e situacion financiero y 
politico di nos Gobierno a pone 
nos den un situacion demasiado 
debil. Na mes momento nos 
mandatarionan constante- 


mente ta haci expresionnan cu 
ta haci dano na nos imagen, 
y cu ta haci cu Aruba ta sali 
perhudica”. 

Cu un Gobierno drechi, y un 


relacion sano entre Aruba, y nos 
partnernan den Reino nos lo sa 
di logra un balance caminda cu 
nos comunidad lo sali beneficia, 
di acuerdo cu Serge L. Mansur 
di Partido Democracia Real. 






























4 I Local 


Diamars 7 di Juli 2009 I AWEMainta.com 


AWEMainta su Vision di Calidad vs e Realidad - Ana 1 / Edicion 39 


Calidad y Cultura 



AWEMAINTA y su pagina 
dedica na calidad, awe kier 
ilustra un poco riba cultura. 
Cultura tin hopi di håber cu 
calidad. Cultura ta cuminsa na 
cas. Por papia di cultura di un 
organizacion, culura di hende 
y naturalmente cultura di un 
nacion. 

Ora cu nos ta papia di calidad 
tambe e ta un cultura. Calidad 
ta marca riba e hecho cu prac- 
tica nan ta ser haci den un pro- 
ducto cu ta brinda un satisfac- 


cion. Ora ta papia di producto 
tin tres aspecto: 1) servicio; 2) 
mercancia; 3) informacion. Tin 
varios ehempel: un organiza- 
cion por tin su cultura di ser- 
vicio mara na practica di duna 
un servicio puntual y aceptabel 
pa e cliente; un organizacion, 
productor di mercancia, por tin 
den su cultura di produccion, 
e punto di honestidad; den un 
organizacion cu su producto ta 
informacion su cultura di duna 
informacion lo ta confianza. Si 


analiza bon, tur organizacion 
den cualkier tipo di producto 
cu nan ta ofrece no ta scapa di 
e balornan cu ta mustra riba e 
humano. Cu era di tecnologia, 
toch e humano ta keda central. 
Ta e humano mester ta puntual, 
honesto y confiabel. Pues, e 
cultura ta marca calidad dentro 
di negoshi of tur organizacion 
y nacion. Cultura di calidad na 
Aruba a cambia hopi pasobra 
e hende a cambia. Su decision 
di cambia balornan fuerte pa 


mediocrecia ta haci su efecto 
riba e maneho di calidad. 
Hende cu educacion intelectual 
so no ta contribui na e cultura di 
hende educa. Educacion mester 
bay man den man cu desaroyo 
personal of formacion humano. 
Esaki ta cuminsa na cas for di 
infancia. Esaki ta un berdad 
irevocabel. Sin embargo si na 
cas, esnan cu ta encarga cu for¬ 
macion di e ser inocente aki, no 
tin e conciencia di con ta e mi¬ 
hor forma, e ser aki na grandi ta 
manifesta actitud contrario na 
un formacion sano. E cultura di 
e tipo di hende cu ta ser forma 
ta varia hopi. Esaki ta debi na 
e mix di cultura aheno na esun 
cu e arubiano ta custumbra di 
tin. No ta exclui cu e arubiano 
tambe ta importa cierto forma 
di lanta of forma su yiunan cu 
ta haci e impacto tambe riba 
cultura di balornan humano. 
Cultura ta amplio y no ta arte 
solamente. Cultura por ser mira 
como custumber cu ta ser tuma, 
adapta y practica. Pesey mes 
cultura tin su peso den maneho 
organisatorio. Si 
un organizacion cu ta produci 


informacion ta faya tur ora 
pasobra e ta duna informa¬ 
cion incorecto y ta manipula, 
e ta crea un cultura di ta un 
organizacion no-confiabel y e 
cliente ta perde confianza den 
su producto cu den e caso aki ta 
informacion. 

Na Aruba, por ehempel, tin 
cierto grupo di comerciante 
ta conoci pa bende mercancia 
inferior. Nan cultura ta di gana 
wowo di hende cu mercancia 
bunita y ora bo laba dos laba, 
tur e encanto di e mercancia (di 
bisti) ta bay perdi. Ecomercian- 
tenan aki a traha un cultura di 
copia moda na prijss abao pero 
di mal calidad. Dus e cultura di 
manipula cu moda y prijs a haci 
cu nan no ta haya confianza di 
e comprador di calidad. Cultura 
sigur ta hunga un papel impor- 
tante den practica di calidad. 
Calidad kier meen, surpasa e 
expectativa di e cliente den sat- 
isface su gusto cu un producto 
di excelencia. AWEMainta y Su 
Version di Calidad versus Cali¬ 
dad ta laga esaki te aki como un 
punto di reflexion riba calidad. 
Te otro siman.... 


Un dia den historia di Cruz Cora Aruba, Ultimo dia di edificio bieu 



UN dia cu a trece hopi recuerdo 
p’esnan cu tin hopi ana cu Cruz 
Cora Aruba, esnan cu a traha 
den e prome edificio cu Cruz 
Cora a cumpra den ananan 
1960. Na ana 1957, Cruz Cora 
Aruba a wordo estableci, y a 
cuminsa traha den un barak, pa 
despues muda pa edificio di po¬ 
lis na Playa. Despues cu tempo, 
a sigui funciona un tempo den e 
skol pariba di Elmar na Playa. 
Entre 1960-1961, Cruz Cora 


Aruba a cumpra su prome edi¬ 
ficio na Dakota, for di Stichting 
Don Bosco y a sigui traha pa 
decadanan largo for di e edifi¬ 
cio aki. Despues di horcan Ivan, 
Cruz Cora Hulanda a duna Cruz 
Cora Aruba un edificio regalo, 
cu ta un cas di emergencia. 

Despues di a usa e edificio pa 
casi 50 ana, su momento a 
yega. E edificio ya no ta sigur 
mas y cu un dak di asbest cu na 



cualkier momento por cay den 
otro. Asina cu pa dos aha caba, 
tin riba plan pa basha e edificio 
aki abao, te cu e dia a yega. 

Cu ayudo di varios compania, a 
logra den un dia, laga e tereno 
manera nunca no tabatin un 
edificio riba dje. Un dia pa 
bay den historia di Cruz Cora 
Aruba, 2 di juli, 2009. Tambe 
varios reparacion a tuma lugar 
n’e cas di emergencia den e 
ultimo simannan. 


Un danki ta bay n’e compa- 
nianan cu hunto a haci esaki 
posibel: Johnson Enterprises cu 
a demolish e edificio gratuita- 
mente, Serlimar cu a acepta ma- 
terial na Parkietenbos sin cobra, 
Valero cu a provee PPE (Per¬ 
sonal Protective Equipment), 
Mauric N.V. cu a presta dump- 
ster bucket pa tur e material di 
dak. Tambe Cruz Cora Aruba 
kier a gradici contratistanan cu 
a yuda cu verfmento di e cas di 
emergencia: General Store cu 


verf y material di verf, Kooyman 
cu verf cora y J.R. Autocenter 
cu stellage. ATCO tambe a 
coopera cu e vloer di concrete 
pafo dunando Cruz Cora 2/3 
di e volume di concrete. 

WEMA y Alumar NV a coopera 
cu material pa reparacionan di 
e cas di emergencia. Asina por 
bisa, cu Cruz Cora ta cla p’e 
temporada di awacero y por 
fungi como un Cas di Emer¬ 
gencia. 

Di acuerdo cu Minister Frido Croes 

Problema entre Hulanda y Aruba a inicia for 
di discusion riba placa di Plant N.V. 


E relacion actual entre Aruba y Minister Plenipotenciario, traha pa drecha esaki, manera un forma masha habri cu tur 

y Hulanda ta uno hopi frieu, Frido Croes ta haya cu mester e tabata ultimo ananan, den respet. 




$ 3 YEARS FREE service 
$ DISCOUNT on All Suzuki models 
$ WEEKEND STAY all inclusive at 


a luxurious resort in Cura?ao (late checkout) 

$ NINTENDO Wii & Wii Fit, 

famous wanted family game with a Afl. 200,- giftcertificate 
towards additional games 


Contact our team: • Marcel Meenhorst 734-7308 

• John Angela 567-5531 • Dito Eman 565-1965 

• Eddy Sanchez 592-1453 • Jacintha Kelly 733-0290 

Sabana Blanco 35 -Tel: 583-9800 • 583-9660 




ULTIMATE 

AUTOMOBILES 


Segun e representante di 
Aruba na Hulanda, e relacion 
aki a cuminsa fria bastante na 
momento di discusion riba e 
placa di Plant N.V., sigur n’e 
momento cu Aruba, cu tur 
derecho tabata para riba, cu e 
placa di benta di accionnan di 
Plant N.V. ta di Aruba 100%. 
Aki e discusionnan a cum¬ 
insa den un forma skerpi y cu 
despues di a yega tog na un 
solucion, tog a keda un rela¬ 
cion cu herida cu no tabata 
facil pa cura. 

Despues a sigui varios otro 
acontesimentonan, segun 
Frido Croes, cu no tabata mu- 
cho bon interpreta of acepta 
na Aruba, y un di nan sigur, 
t’e investigacion cu Tweede 
Kamer a pidi pa haci di gober- 
nacion na Aruba. Y loke mas 
Aruba ta tumando na malo, 
t’e hecho cu e investigacion aki 
ta surgi a base di un reportahe 
puramente riba insinuacion, 
of redo, cu ta wordo gara for 
di aire, of ta wordo manda 
dor di personanan individual 
pa miembronan di Tweede 
Kamer. 

Tur esaki a contribui na irita- 
cionnan grandi, cu a causa un 
comportacion inaceptabel di 
e Hulandesnan pa cu nos pais 
Aruba. Tur esaki a causa, cu e 
relacion entre Aruba y Hulan¬ 
da a deteriora bastante, segun 
Frido Croes. Esey ta haci cu un 
di su tareanan na Hulanda ta, 
pa percura pa en todo caso pa 
purba di drecha e relacionnan 
aki te ainda cu por, semper y 
cuando cu respet mutuo. 

E relacionnan malo aki no ta 
contribui na nada, sigur pa 
loke mester wordo haci ainda 
entre Hulanda y Aruba. 



Tel: 583-1400 
Fax: 583-1444 

Minister drs. Marisol Lopez-Tromp ta informa: 


Renobacion di Colegio Arubano lo tuma lugar 

na juli y augustus awor 



DEN cuadro di e Fondo di 
Inversion y Saneamento di 
Debenan, Gobierno di Aruba 
a reserva placa pa drecha y 
renoba diferente scol riba nos 
isla, entre otro Colegio Arubano 
na San Nicolas, asina Minister 
drs. Marisol Lopez-Tromp a 
reacciona, despues di a pub- 
lica un preocupacion cu tin, cu 
ningun hende no sa si Colegio 
Arubano San Nicolas, lo habri 
of no pa Aha Escolar nobo. 

E preparacionnan pa renoba¬ 
cion di Colegio Arubano San 
Nicolas ya ta andando pa ai¬ 
gun luna caba. E trabaonan 
di renobacion di Colegio San 


Nicolas lo mester tuma lugar 
durante e vacacion escolar 
den luna di juli y augustus 
proximo. 

Sinembargo na momento cu a 
cuminsa cu e trabaonan prepar- 
ativo pa renobacion di Colegio 
San Nicolas a resulta cu e dak, 
plafond y otro partinan di e scol 
ta den masha mal estado y ta 
rekeri accionnan di inmediato 
y al fondo. 

Cumpliendo cu su compromiso 
Minister drs. Marisol Tromp 
den consulta cu Direccion di 
Ensenansa, Directiva di SMOA 
y e Rector di Colegio Arubano 


a dicidi pa traha un dak com- 
pletamenta nobo y drecha e 
otro partinan di e scol pa por 
garantisa seguridad y salud 
di e alumno y docentenan di 
e scol. 

E trabaonan di renobacion extra 
aki ta rekeri un periodo di con- 
struccion un tiki mas largo cu 
originalmente tabata premira. 
Pa tal motibo a pidi Direccion di 
Ensenansa, Directiva di SMOA 
y Rector di Colegio Arubano pa 
conhuntamente nan prepara un 
plan comprensivo pa por min- 
imiliza molester y tardansa na 
comienso di e ana escolar nobo 


na augustus proximo. 

Rector di Colegio Arubano lo 
informa e alumno, mayor y 
docentenan debidamente den 
dianan benidero. 

Finalmente Minister di Ense- 


nansa, sra. drs. Marisol Tromp, 
kier desea tur alumno, estudi- 
ante y docentenan un bon va¬ 
cacion pa despues nan cuminsa 
e aha nobo cu hopi energia, 
motivacion y dedicacion. 


ATENCION! 


Hunta di Directiva di Dr. Horacio E. Oduber Hospitaal kier a participa na 
publico cu entrante dialuna 6 di juli 2009 y te cu proximo aviso, a tuma 
e siguiente medidanan di prevencion y seguridad na Hospital: 

Orario di bishita ta tur dia: 

- Merdia: di 12'or pa l'or 

- Anochi: di 7'or pa 8'or 

Tene cuenta cu ta permiti solamente 2 bishitante cada orario di bishita pa 

cada pacient. 

Hunta di Directiva ta spera cu publico lo sa di compronde cu e medidanan aki 
ta pa proteccion di e propio pacient y ta conta cu cooperacion di tur hende. 



D E.od"b« HOSPITAAL 

Raport di investigacion na Cas di Aruba ta cla 

No ta cuestion pa bay punta dede kende a leak e 
documento, pero lo sera buraco pa evita ripiticion 



Senora, masha danki pa e tips 
grandioso aki, nos tambe ta buscando e 
lugar unda bo ta sintibo cu hopi confiansa! 
Nos tambe lo bai Ultimate Automobiles pa 
scoheeauto di Nos Sono! 


Tendenan papia ey! 
Awel mi tambe tincu bai 
Ultimate Automobiles pa 
cumpra mi auto anto.., 


m * 


For di dia cu nos a cumpra nos auto na 
Ultimate Automobiles, nos dolor di cabez 
a bai completo! Un tremendo team di Sales y un tremendo 
team pa ricibi bo auto ora di Service, 
tambe stock completo di parts! 

Kico mas nos kier ah, 

nos ta sinti nos mes na cas na Ultimate Automobiles. 

E mihor decishon cu nos a haci, a 

ta cumpra nos auto na Ultimate Automobiles. 


Sabana Blanco 35 
Tel: 583-9800 
Fax: 583-9660 


Ultimate 

AUTOMOBILES 


Jeep 


DEBI na lekmento di un docu¬ 
mento for di Cas di Aruba, y 
ta referi na ruman di Prome 
Minister Nel Oduber, su ru¬ 
man, Kenky, kende ta Director 
di Cas di Aruba, a laga haci un 
investigacion. Segun Minister 
Plenipotenciario, Frido Croes, 
tabata riba su peticion, unabes 
cu 2 funcionario di Gobierno, 
esta Hefe di KIA y Hefe di 
CEA, ambos ex polis, respec- 
tivamente Cadafy Geerman y 
Ronny Paskel tabata riba un 
bishita di trabao, pa nan haci un 
investigacion na Cas di Aruba 
pa sa for di unda e documento 
cu informacion di Kenky Odu- 
ber a sali. 

Segun Minister Frido Croes, 
e no ta bay pa sa kico e docu¬ 
mento aki ta, of di ken e ta, 
pero loke ta importante, cu 
un documento personal di un 
persona a mira luz di dia, sin 
permiso y manda prensa. 

E caso aki a keda investiga y 
e 2 ex oficialnan di polis aki 
mas bien a haci un “feiten- 
onderzoek”, si nan ta autorisa 
of no, no tabata relevante, pero 
Cas di Aruba kier a haya con e 
documento aki por a leak y dor 
di kende. 

E no tabata un investigacion pe¬ 
nal haci pa sanciona nan. Frido 
Croes a confirma di a haya 
resultado di e investigacion aki 
riba papel y aworaki nan ta re- 
pasando riba e conclusionnan y 
ta evalua e recomendacionnan 
haci pa den futuro e hecho aki 
no ripiti mas. 

Lo no bay mustra dede, kende 
of kendenan a haci esaki, pero 
pa constata unda fout a wordo 
haci, pa den futuro, esaki no 
sosode mas. Lo no bay haci pub- 
lico resultado di e investigacion 
aki, pero lo sera e buraconan 
cu por tin, mas mihor posibel, 
segun Minister Plenipotencia¬ 
rio, Frido Croes. 

Burachi y ta core riba flat-tire 



DIALUNA mainta a drenta informe cu tin un auto para mey-mey di caminda para na Pos Abao. 
Na yegada di e patruya nan a bin haya cu e auto mey-mey di e caminda y nan a compronde cu e 
chofer ta den becindario drumi pata pata burachi. 

Nan a bin topa cu e chofer y a hibe warda di polis pa duna un cuarto gratis y su auto a ser hala cu 
takelwagen y hiba tambe na warda pa un parkeerplaats gratis. 


Accidente na Eagle Beach pa falta 
di duna preferencia 





DIADOMINGO madruga a drenta informacion cu tin un accidente a sosode na Eagle Beach. 
Na yegada di e patruya policial, nan a constata cu un Chevrolet Celta a bay dal tras di un Jeep 
Cherokee cu a caba di subi caminda sin a duna preferencia. Afortunadamente ningun hende a 
resulta herida. 


Ta basha otro edificio 
abao, usa pa cholernan 



RELACIONA cu finalizacion di nan estudio un grupo di polis 
bayendo Academia Policial Watty Vos, mester a traha riba un 
proyecto cu tin di håber cu proteccion di medio ambiente. Re- 
cientemente e grupo aki hunto cu aigun di e adictonan a haci 
completamente limpi e area rond di e shelter Dak riba Cabes, 
pero diadomingo mainta tempran nan a percura basha e chol- 
lerhouse banda di e shelter. 

Naturalmente e grupo a percura pa a haya tur permiso y colabo- 
racion pa basha esaki abao. Bon trabao di e grupo di polis cu a 
bin cu un bon iniciativa. Hopi exito! 

E ex-restaurant aki tabata wordo usa como lugar pa sconde y usa 
droga dor di e cholernan. 

Cu bashamento di e lugar aki abao no necesariamente kiermen 
atende of baha e asunto di cholernan, pero e ta mas bien un 
prueba cu aki poco tempo lo no keda ningun edificio mas den 
Oranjestad. 

E problemåtica aki a aumenta sigur e ultimo ananan aki cu a 
cuminsa usa e shelter. Cua ta bira e siguiente edificio pa basha 
abao? 

Accidente na Cunucu Abao 



Dialuna merdia a drenta informacion di un accidente cu hende herida na Cunucu Abao. Unabes 
cu polis a yega n’e sitio, a constata cu un auto di famia no a duna e otro preferencia y a ocasiona e 
accidente aki. Ademas nan a ripara cu un dama tabata keha di dolor y tabatin mester di asistencia 
medico. Na yegada di ambulance a atende e dama y a haya cu lo ta mihor pa hiba e dama hospital 
pa un chequeo medico mas profundo. 




Tiki awa cu cay, ta 
causa di accidente 



DURANTE fin di siman a tuma lugar un accidente den e oranan 
di mainta ora cu un dama biniendo for di Hooiberg a bay bira n’e 
cruzadaT. pabayAeropuerto, esta subi Avenida Watty Vos, pero 
el a haci esaki mucho tempran y a pasa dal den un otro auto cu 
a yega for di Wayaca pa para n’e cruzada. Aunke tabatin aigun 
mucha den e auto di e dama, afortunadamente ningun hende 
a resulta herida. 

Pero e dama chofer a resulta di no tin rijbewijs, seguro di auto 
no ta paga y e auto no tin nummerplaat. 

Parlamentario drs. R.A. (Andy) Lee 

E grupo cu mas ta sufriendo di e consecuencianan di recesion 
economico ta esnan mas vulnerable den nos comunidad 


YA desde mas cu un ana pasa nos a premira cu e crisis 
economico global lo bay tin un impacto negativo riba 
nos economia. Hecho ta cu ya prome cu e crisis global 
a cuminsa afecta nos pais, nos economia tabata duna 
senalnan di debilitacion. Un prueba di esaki ta cu na 
2007 nos Producto Domestico Bruto (PDB) real a cay 
cu 0,1%. 

Hecho ta tambe cu desde cu Gabinete Oduber a tuma 
gobernacion over na 2001, nan a tuma un gran cantidad 
di medida contra pueblo pa cubri deficitnan financiero 
cu nan mes a crea pa motibo di malgastamento di fon- 
donan publico pa privilegia “friends & family”. Desde 
2002 te cu 2007 poder di compra di nos conciudada- 
nonan a bay atras cu 26% pa motibo di aumento di 
prijs (inflacion) induci pa e medidanan di gobierno. 
Entrante 1 di januari 2007 gobierno a introduci BBO cu 
a conduci na un inflacion record di 10,2% na ana 2007. 
Esaki tabata e nivel di inflacion mas halto den un solo 
ana cu nos a yega di registra den historia di nos pais. 
E efecto di e inflacion haltisimo na 2007 ta ekivalente 
na perdida di 1 luna y 1 siman di e promedio salario 
of entrada anual. 

Desde september 2008 nos a conoce un caida fuerte 
den turismo, den actividadnan economico y den 
nivel di consumo, mientras cu na mesun momento 
desempleo a aumenta drasticamente. For di tempo cu 
e prome senalnan di debilitacion di nos economia a 
cuminsa bira visible, partido AVP, gremionan sindical 
y empresarial, SERy Banco Central a adverti gobierno 
di e posibel impacto di e crisis global riba nos desaroyo 
economico y a mustra gobierno riba e importancia 



y urgencia pa tuma e pasonan necesario pa evita of 
limita e impacto aki. Pero gobierno no a duna oido na e 
preocupacionnan aki. Maneho di gobierno pa enfrenta 
e crisis global ta, cu nos mester carga pasenshi, cu nos 
no tin nod’i preocupa pasobra un dia e crisis lo pasa y 
e ora e situacion di mes lo mehora na Aruba. 
Obviamente e gobernantenan actual no ta preocupa 
nan mes cu e hecho cu esnan mas vulnerable den nos 
comunidad ta esnan cu mas ta sinti e efectonan di e re¬ 
cesion economico cu nos pais ta aden na e momentonan 
aki y ta esnan cu mas ta sufriendo tambe. E desaroyo so¬ 
cial di nos pais por wordo ilustra cu cifranan relaciona 
cu e “bestaansminimum”, esta e entrada minimo cu un 


persona of famia mester pa por biba dignamente. 
Segun e “Statistical Yearbook 2008” di Oficina Central 
di Estadistica e “bestaansminimum” na Aruba na fin 
di 2008 tabata: pa un persona soltero sin yiu pa cria 
Afl. 1.359 pa luna; pa un mama of tata soltero cu un 
yiu pa cria Afl. 2.039 pa luna; pa un pareha sin yiu 
Afl. 2.310 pa luna; pa un pareha cu un yiu pa cria Afl. 
2.990 pa luna; y pa un pareha cu 2 yiu pa cria Afl. 
3.670 pa luna. Na e momentonan aki tin un gran can¬ 
tidad di nos conciudadanonan cu ta bibando bao di e 
bestaansminimum. 

Nos ta papiando akinan di por ehempel esnan cu ta co¬ 
bra onderstand, nos grandinan (soltero of casa) cu tin 
pensiun di behez como nan unico entrada, mamanan 
soltero cu un yiu y un salario cu no ta yega Afl. 2.039 
pa luna y famianan cu 2 yiu di cual ambos mayor ta 
gana un salario mensual cu hunto no ta yega Afl. 3.670. 
Ta wordo calcula cu actualmente tin alrededor di 20 
mil persona cu ta bibando bao di e bestaansminimum. 
Pues 1 di cada 5 persona cu ta biba na Aruba ta bibando 
den pobresa. Aruba tin un PDB per capita di un pais 
desaroya, pero danki na maneho di Gabinete Oduber 
nos pais tin un reparticion di entrada di un pais tercer 
mundista.Anto nos prome ministro ta declara cu na 
Aruba no tin pobresa mirando cuanto hende ta par- 
ticipa den carnaval y otro actividadnan festivo. Y nos 
ministro encarga cu asuntonan social ta insisti cu na 
Aruba no tin pobresa pasobra no tin un bon definicion 
di pobresa. E analisis aki ta confirma cu nos gobernan¬ 
tenan actual no tin sentimento social y definitivamente 
a perde contacto cu realidad. 


Manera AWEMainta a 
anuncia caba 

Conseho di Minister di 
Reino a aproba nombramento 
di Taco Stein como Abogado 
General nobo pa Aruba 

MR. Taco Stein, lo bira e proximo Abogado General di Aruba. 
Su nominacion a keda aproba diabierne ultimo den reunion di 
Conseho di Minister di Reino. Mr. Taco Stein su nombramento 
ta drenta na vigor entrante 2 di september awor. 

Mr. Taco Stein, ta te ainda Fiscal Mayor na Antiyas, cu sede 
na St. Maarten. Anteriormente, el a traha caba na Ministerio 
Publico na Hulanda. 

E tabata na Landelijk Parket, oficial encarga cu cyber-drime, bao 
di cual delito tambe a cay entre pornografia infantil. Nos ta kere 
cu yegada di mr. Taco Stein na Ministerio Publico di Aruba, e lo 
bay fortifica e instituto aki, cu su conocemento. 


Azriah Palm ta anuncia serviciona di 

Centro di Democracia 


Cura 

PARTIDO Democracia Real ta anuncia cu cum- 
insando e siman di 29 di juni, e oficina di Partido 
Democracia Real na Cura Cabay, maneha pa sr. 
Azriah Palm y sr. Felix Stamper, ta habri di 6 pa 
9 pm. Manan, dia 8 di juli Partido Democracia 
Real lo tin e proximo Town Hall Meeting cu 
hubentud for di e Centro di Democracia na Cura 
Cabay. Partido Democracia Real tin varios otro 
actividad social y di fundraising planea pa tuma 
lugar na e Centro di Democracia na Cura Cabay, 
cualnan lo wordo anuncia despues. Pueblo por 
acudi na e oficina di Partido Democrcaia Real 
na Cura Cabai pa e siguiente topiconan: 

1. Registracion como voluntario/sostenedor 

2. Ayudo huridico gratis (diahuebs) 

3. Material di campana 

4. Traha cita cu un di e candidatonan di San 
Nicolas y vecindario. 


Cabay 

5. Combersa tocante preocupacionnan di cada 
un di nos. 

E number di telefon di Centro di Democracia 
Cura Cabay ta 584 0585 y e Centro ta habri tur 
dia di 6’or di atardi pa 9’or di anochi. 

Number di contacto di Azriah Palm ta 567 0270 
of 733 0270 pa bishita na cas, contacto social y 
sugerencia. 

Durante e ultimo ananan Partido Democracia 
Real a demostra cu pueblo di Aruba merece 
atencion henter ana, y no den e ana di eleccion 
so. E retonan cu nos comunidad ta enfrentando 
den nan bida diario, por ehempel riba tereno 
economico, seguridad, salud, educaciony com- 
mercio mester wordo atendi cu seriedad. Pa e 
motibo aki Partido Democracia Real ta cla pa 
trece e cambio real pa un mihor calidad di bida 
pa tur hende riba Aruba 

Fiscal a exigi 3 ana di prison pa Denis Oduber y Thomas 
Calderon sospecha di extorsion riba famia van der Kuyp 


DIABIERNA Corte den Prome 
Instancia a trata e caso di extor¬ 
sion hopi comenta den comuni- 
dad. Ta trata aki di e sospecho- 
sonan. Denis Oduber y Thomas 
Calderon ta wordo acusa cu 
entre 27 di februari 2009 te cu 
14 di maart 2009 a menaza y 
usa violencia pa obliga famia 
di fayecido abogado mr. John 
van der Kuyp pa paga 250 mil 
dollar. 

A yama via telefon y exigi pa 
paga 250 mil dollar of sino 
sanger lo derama. Via aparato 
di mensahe atrobe menaza cu 
lo pasa algo cu famia y cu lo bay 
bin hende di exterior. Tambe a 
manda un carta pa un miembro 
di famia cu ta bisa cu nan a bin 
pa cobra 250 mil dollar y cu si 
no paga, algo lo bay pasa. Fis¬ 
cal ta haya cu e duo aki a usa 4 
forma di presiona e famia. 
Huez a mustra cu Denis Oduber 


a bisa cu e no tin nada di haci 
cu e extorsion, mientras cu 
Calderon Thomas a bisa cu el a 
sigui orden di Oduber. Huez a 
bisa cu den e caso aki lo mester 
saca afo, kende ta papia e ber- 
dad. Polis a graba un cantidad 
di yamada.. 

Segun Calderon e tabata yama 
e senora di difunto van der 
Kuyp riba instruccion di Oduber 
p’asina spant’e. Oduber ta para 
riba cu e no a duna informacion 
na Calderon p’e yama. Oduber 
a splica cu e ta hopi bon amigo 
di difunto van der Kuyp y nan 
tabata socio den aigun negoshi 
y cu van der Kuyp a dun’e cara 
abao y cu awor tin hende ta 
busk’e pa haya placa. 

Segun Oduber, van der Kuyp 
debe como 60 miyon florin. 
Huez ta haya cu Oduber tin 
motibo pa ta hopi rabia pa haya 


e cantidad di placa cu van der 
Kuyp debe. Huez ta haya cu 
esaki ta suficiente motibo pa 
Oduber ta presiona pa haya su 
placa bek. Segun Oduber, e per¬ 
sona Gilberto Polanco a papia 
cu John van der Kuyp riba 8 mi¬ 
yon dollar y despues el a yama 
Denis Oduber y ta exigi Oduber 
pa paga ora el a haya sa cu van 
der Kuyp a fayece. Ta trata un 
cuestion di transferencia di 
placa via canalnan diplomatico. 
Oduber a bisa Huez cu Polanco 
y van der Kuyp a papia cu otro 
y e no sa di nada. 

Segun Calderon, Pablo a yam’e 
na Santo Domingo y menaze 
cu lo mester paga 10 mil dol¬ 
lar di placa cu el a fia. Segun 
Calderon, Pablo a bis’e pa bay 
serca Oduber. Segun Calderon, 
ta Oduber a dune number di 
telefon di e senora viuda. 

Huez a remarca cu e mena- 

zanan tabata hopi fastioso y 
tabata hinca e famia den hopi 
angustia. El a sigui bisa cu e 
ta constata cu e declaracion 
di Calderon y Oduber ta hopi 
diferente. Durante tratamento 
di e caso ora cu Huez y Fiscal 
tabata haci preguntanan y cu 
tabata haya declaracion di e 
dos sospechosonan, ta parce 
manera un pelicula tabata tuma 
lugar. 

E yiunan di difunto y sra. vda. 
tabata presente y nan a de¬ 
manda nan estadia den un 
hotel recomenda pa Polis cu ta 
ser calcula mas di 3 mil florin. 
E famia a bisa cu nan no tin 
sosiego mas. E tal Pablo cu ta 
na Santo Domingo awor lo por 
manda cualkier tipo hende riba 
nan. Esaki ta un angustia hopi 
serio pa famia. Nan ta terne pa 
nan yiunan. Nan a remarca, ki 
garantia tin cu esaki lo no bolbe 
ripiti. Esaki no ta prome biaha y 
e trankilidad den famia no tey 
mas. Segun e famia, Oduber ta 
gaha y cu Oduber sa masha bon 
kico ta kico. 


Fiscal a mustra cu dia 27 di 
februari 2009 a cuminsa cu 
yamada di menaza y dia 28 di 
februari a yama diferente biaha 
y cu nan sa unda e famia ta 
biba y cu lo bay causa dano n’e 
autonan staciona dilanti e cas. 
Tambe menaza cu lo derama 
sanger si no paga. Haya cu nan 
tabatin plan dirigi riba extor¬ 
sion. Por conclui esaki for di e 
cantidad di yamadanan cu Polis 
a graba di yamadanan entre 
Oduber y Calderon. Ehechocu 
bo no por keda biba mas den bo 
propio cas, pasobra tin temor 
di wordo mata, ta hopi serio 
caminda e famia pa anas lo por 
keda den trauma. 

Fiscal a nota cu e famia no a 
demanda dano inmaterial. El 
a aproba e demanda di e famia 
pa cubri nan estadia. El a bisa cu 
e lo no bay haci distincion den 
funcion entre e dos sospecho¬ 
sonan. El a exigi 3 ana di prison 
pa cada un. 

Huez a sera tratamento di e 
caso y a bisa cu dia 9 juli pa 8.30 
di mainta e lo dicta sentencia. 


Apesar cu Fiscal a exigi 7 
ana di prison 

Huez a condena 
sospechoso di intento 
di asesinato na 5 ana 
di prison 

HUEZ a reduci e exigencia di Fiscal di 7 pa 5 ana di prison pa Eric 
de Cuba, kende ta wordo haya culpable di intento di asesinato. 
Diabierne Huez a bisa cu e ta haya Eric de Cuba culpable di in¬ 
tento asesinato. E ta haya cu a keda proba cu dia 23 di december 
2008 mainta tempran de Cuba a hinca e victima Dubero cu sker 
na garganta. 

T’asina cu Eric de Cuba tabata para riba cu e no a agredi Dubero. 
Huez a mustra cu DNA na Hulanda riba pida sker haya den auto 
di Dubero a mustra cu ta de Cuba tabatin e sker aki den su poder. 
Huez a remarca cu prome de Cuba a desmenti di a ataca, pero 
ora a confronte cu e resultado di DNA el a bisa cu dor di consumo 
di droga y alcohol no ta corda nada mas. 

Huez a condena de Cuba na 5 ana di prison kitando e tempo cu 
e ta sera. Huez a aproba e demanda di Dubero cu ta 279 florin y 
duna orden pa saca e pidi sker for di circulacion. 

Ayatola Jamenei ta adverti 
occidente pa cu metemento 


E guia supremo Irani, Alf 
Jamenei, a adverti dirigen¬ 
tenan occidental dialuna cu 
nan ta expone na mes na “san- 
cionnan fuerte” di Iran si nan 
mete den asuntonan interno 
di e pais. 

“E dirigente di e paisnan aro- 
grante cu ta hinca nan nanishi 
den asuntonan di e Republica 
Islamita, mester sa cu, cual sea 


den Iran 

e discordia den seno di pueblo 
Irani, ora boso, nos enemigo, 
mete cu nos, e pueblo lo con- 
verti den un mokete cera con¬ 
tra boso”, Jamenei a bisa den 
un discuros publico transmiti 
directamente na television. 

“E nacion Irani ta adverti 
dirigente di e paisnan cu ta 
purba probecha di e situa- 
cion. Atencion, e nacion 
Irani lo reacciona”, e guia 


supremo di Iran a bisa.Di¬ 
rigentenan Irani a acusa 
paisnan occidental, par- 
ticularmente Merca y Gran 
Bretania, di a intenta pa 
destabiliza nan pais durante 
e manifestacionnan despues 
di e reeleccion polemico di e 
presidente ultraconservador 
Irani, Mahmud Ahmadine- 
jad, den e eleccionnan di dia 
12 di juni ultimo. 



Presidente Barack 
Obama a yega 
Moscu 



PRESIDENTE Barack Obama, ayera a yega Moscu caminda e 
ta cumpliendo cu un bishita di tres dia cu tin e meta pa reactiva 
e relacionnan cu Rusia, cu a keda deteriora durante e mandato 
di su predecesor, George W. Bush. 

E avion presidencial procedente di Washington a baha na aero- 
puerto di Vnukovo pa mas of menos 1:20 merdia, ora local. 

E presidente Mericano a bay pa centro di Moscu caminda e’la 
participa den un ceremonia cortico dilanti graf di e soldad 
desconoci, na pia di Kremlin, y despues a reuni cu su homologo 
Ruso, Dimitri Medvedev, pa cuater ora. 

E dos dirigentenan a ofrece un rueda di prensa pa 6:30 di atardi 
ora local. 

Anochi, e mandatarionan a disfruta di un cena na residencia di e 
presidente Ruso na Gorki, den region di Moscu, cu nan respectivo 
senora, Svetlana Medvedeva y Michelle Obama. 


Obama a cuminsa ‘4th of July’ 
na Camp David 



PRESIDENTE Barack Obama 
ta yudando e pais celebra su 
fiesta nacional y su yiu Malia 
celebra su cumpleano. 
Diabierna ultimo Obama a 
bula pa su residencia presi¬ 
dencial di descanso na Camp 
David, Maryland, pa e prome 
parti di su prome celebracion 
familiar di ‘4th of July’, cu ta 
inclui e di 11 cumpleano di 


Malia, diasabra ultimo. 

E mandatario a sali cu su ami- 
go Martin Nesbitt, pa reuni 
cu e primera dama, Michelle 
Obama, cu ya tabata na Camp 
David. 

Como 20 amigo di Malia a 
asisti na su fiesta. Den un 
entrevista cu The Associated 
Press, Obama a haci chansa cu 


e idea di ta rondona pa tanto 
mucha muher. 

“E ta un poco intimidante”, 
e’la bisa. 

Diasabra anochi e pareha 
Obama a bolbe Cas Blanco pa 
ricibi 1.200 famia di militar, 
cu ken nan a disfruta di un bbq 
na ocasion di Dia di Indepen- 
dencia, den e hardin sur di e 
residencia presidencial. 

Avion cu ta transporta Zelaya 
a baha na El Salvador 


E avion Venezolano cu ta 
transporta e presidente distitui 
di Honduras, Manuel Zelaya, a 
yega El Salvador ayera proce- 
dente di Managua, despues 
cu nan a strobe di baha riba 
teritorio Hondureno. 

San Salvador - Zelaya a yega 
aeropuerto internacional El 
Salvador, pa reuni cu e man- 
datarionan di Argentina, Cris¬ 
tina Fernåndez, y di Ecuador, 

Rafael Correa, como tambe 
cu e Secretario General di 
OEA, José Miguel Insulza, 
segun informacion di e cadena 
Telesur. 

E avion, cu a bordo tambe 
e gobernante Paraguayo, 

Fernando Lugo, a toca suela 
Salvadoreno despues di un 

Un jet propiedad di e compania petrolero Venezolano PDVSA ta transporta Manuel Zelaya. 




Anuncio 

Organo Ehecutivo AZV pa medio di e anuncio aki ta informa su aseguradonan cu tin un 
ZorgPas cu a caducal di juli 2009 di lo siguiente: 


algeiæneziektekostenverzekeringo Un cantidad di 2200 persona a wordo jama durante henter luna di juni'09 pa medio di un carta pa pasa AZV i 
regia nan prolongacion di nan ZorgPas, sinembargo solamente 1315 persona a pasa i hasi uso di e servicio. 


Seroe Blanco 4 
Oranjestad 
Aruba 
T:583 3499 
F:583 3492 
E: info@uoazv.aw 
W: www.azv.aw 



o Entrante dialuna 6 di juli 2009 tur asegurado cu ainda mester regia nan prolongacion di ZorgPas pa motibo cu 
esaki a caduca 1 di juli 2009 lo wordo atendi segun e procedura normal di nos departamento di administracion 
di polisa. 

o Pa prolongacion bo mester tin un identificacion valido. Sea un cedula valido of un paspoort valido of un 
rijbewijs valido. 

o Ta bon pa trece hunto cu bo -den caso cu bo a jega di ricibi- un declaracion di DOOV, DINA of DIMAS cual ta 
demostra bo status di admision legal. Solamente den caso cu no por presenta e declaracion di DOOV, DINA of 
DIMAS, e ora por presenta cu cualquier otro documento cu ta demostra cu bo persona ta resorta bow di e grupo 
di"periodo di transicion'.' 

o Mester trece e ZorgPas cu a caduca i e nobo ta costa Awg. 5,- 

o Tur persona cu nan ZorgPas a caduca 1 -7-2009 i no ta resorta bow di e periodo di transicion (segun Ley di 
Admission i Expulsion) tambe mester trece nan documentonan, esta permiso valido, un formulario di Censo di 
Awg. 5,- (extracto di Censo no mas bieuw cu 5 dia di trabow), e permiso cu a caduca, e recibo di pago di permiso 
i tambe afspraak na DIMAS. 

o Den caso cu bo persona a naturalisa mester trece e documento "Koninklijk Besluit" 

o Pa tur menornan di edad (mucha) mester presenta e buki di casamento i/of e acta di nacemento i/ofe 
declaracion cual ta demostra e status di admision legal di e mucha. 

o Contrario cu den pasado na unda no tabata saca potret di muchanan menor di 7 anja, awor SI ta saca potret 
di tur mucha. Porfabor presenta cu e mucha na AZV den e siman cu ta stipula den e carta ("oproepbrief"). 

o Pa informacion por jama 5883499. 


breve parada na Managua y 
despues cu militarnan a im- 
pedi pa e yega na aeropuerto 
di Tegucigalpa stacionando 
aigun vehiculo riba pista di e 
aeropuerto. 

Den declaracionnan na e cade¬ 
na di television Telesur riba 
e sucedido na Tegucigalpa, 
Zelaya a bisa cu nan a stroba 
aterizahe di e avion, y cu in- 
cluso nan a bisa e pilotonan cu 
e vuelo lo wordo intercepta pa 
forza aereo”. 

Poco prome cu e avion di 
Zelaya a bula pasa riba e aero¬ 
puerto Toncontm, siguidornan 
di e gobernante destitui y mili¬ 
tarnan a drenta un enfrentam- 
ento cu a causa por lo menos 
un morto y diez herido. 

E mandatario destitui a yega 
El Salvador acompana pa su 
canciyer, Patricia Rodas, y 
presidente di Asamblea Gen¬ 
eral di ONU, e ex canciyer Ni- 
caraguense Miguel D’Escoto. 
Diahuebs ultimo, Zelaya a 
reuni cu presidente Mauricio 
Funes durante un bishita cor- 
tico na e pais. 

Zelaya ta pidi militarnan pa no castiga 

pueblo Hondureno 



MANUEL Zelaya diadomingo 
ultimo a pidi forzanan arma 
y polis di su pais pa nan “no 
castiga e pueblo mas”, aigun 
ora despues cu disturbionan 
na aeropuerto di Tegucigalpa 
a laga un hoben di 19 aha 
morto mientras e avion di e 
presidente Hondureno desti- 
tui a trata en vano pa baha. 
“Na nomber di Dios, soldad- 
nan di patria, polis, mi ta pidi 
boso, mi ta suplica boso, mi 
ta ordena boso: no castiga 
e pueblo Hondureno mas”, 
Zelaya a bisa durante un con- 
ferencia di prensa. “No apunta 
boso rifle contra boso propio 
rumannan”. 

“Awe ya nan a tribi pa tira ... 
ya un persona hoben a fayece 
victima di tiro di un criminal 
cu ta usa violencia di arma pa 
kita bida di un compatriota”, 
e mandatario a bisa ora e’la 
finaliza su dia maratonico, cu 
a mire sali di Washington, bula 
pasa riba aeropuerto di Tegu¬ 
cigalpa, baha na Managua y 
yega San Salvador. 

Na e ciudad aki e’la reuni cu 
secretario general di OEA José 
Miguel Insulza, e presidente 
di Asamblea General di Na- 
cionnan Uni (ONU), Miguel 
D’Escoto, y e presidentenan 
di El Salvador, Ecuador, Ar¬ 
gentina y Paraguay, cu tambe 
a sali aigun ora prome for di 
Washington pa acompané den 
su intento pa recobra poder. 

E presidente Salvadoreno 
Mauricio Funes a bisa cu “mas 
importante ta pa registra un 
precedente y exigi cu, como 
presidentenan democratico, 
nos no por tolerar cu tin un 
kiebro di orden constitucional 
den nos paisnan”. 

D’Escoto a bisa cu “diahuebs 
mas tarda nos lo ta informan- 
do representante di tur e 192 
paisnan miembro (di ONU) di 
e menosprecio no solamente 
pa derecho intemacional sino 
tambe pa e voluntad di tur na- 
cion di mundo”, referiendo na 


e hecho cu Micheletti a nenga 
di debolbe poder na Zelaya. 

E mandatario Ecuatoriano 
Rafael Correa a bisa peri- 
odistanan, prome di a bolbe 
Quito, cu Zelaya ta pasa dia¬ 
domingo anochi na Managua. 
Sin embargo, ningun di e 
dirigentenan presente den e 
conferencia di prensa a speci- 
fica kico lo ta e proximo paso 
pa tuma si Zelaya no por baha 
na Tegucigalpa. 

Zelaya no por a baha na Te¬ 
gucigalpa pasobra tropanan 
militar a obstaculiza e pista di 
aterizahe cu varios vehiculo, 
di manera cu e avion cu ma- 
tricula Venezolano mester a 
pasa dos biaha riba e terminal 
aereo di Tocotfn y despues a 
lanta vuelo pa Managua. 
Adolfo Lionel Sevilla, minis¬ 
tro di Defensa di gobierno di 
Roberto Micheletti, a splica 
na radio Cadena de Noticias 
di Tegucigalpa cu “laga Ze¬ 
laya drenta lo causa problema 
grandi pa e pais, pesey a strobe 
di haci tal. Polis tin orden pa 
detene. Si e’la baha, ya e lo 
tabata preso”. 

Canciyeria a anuncia cu nan lo 
protesta cu Venezuela pasobra 
un di nan avionnan a viola 
espacio aereo Hondureno 
treciendo Zelaya. 

E director general di Aeronau- 
tica Civil, Alfredo San Martin, 
a bisa cu: “Ya mi a denuncia e 
hecho aki na Canciyeria, cu lo 
percura pa tramita loke mester 
den e caso aki”. 

No a procesa ningun permiso 
pa e avion Venezolano por 
a bula riba Honduras”, e’la 
anadi. 

Mientras Zelaya tabata acer- 
cando Tegucigalpa, polis a 
domina un multitud di mani¬ 
festante concentra rond di 
aeropuerto. Isis Obed Murillo 
Menefa, di 19 aha cu tabata 
trata di tira un baricada abao 
a resulta morto di un bala den 
cabez. Murillo Menefa ta di 
Santa Cruz, den provinica di 


Olancho, na frontera cu Nica¬ 
ragua. Gobierno a ordena pa 
investiga e situacion. 

Jefry Barahona, vocero di 
Cruz Cora, a bisa cu e fayeeido 
ta “un menor di edad y a muri 
di un tiro”. Tambe e’la bisa cu 
nan a atende un muher di 42 
aha cu hincanan di cuchiu y 
tambe como 30 mas pa golpi, 
herida, y efeetonan di gas lac- 
rimogeno”. Gobierno despues 
a anuncia extension di e toke 
de keda for di 6:30 di atardi te 
5’or di mainta. 

OEA a suspende Honduras 
como miembro diadomingo 
marduga despues cu nan sec¬ 
retario general a faya den su 
intento pa restitui Zelaya. 
Micheletti a bisa cu no ta 
existi un golpi di estado sino 
un sucesion legal di poder 
cu a wordo ratifica pa Corte 
Supremo y Congreso y a re- 
nuncia di OEA. 

Vice canciyer Martha Lorena 
Alvarado a bisa cu e presidente 
di Corte Supremo di Hondu¬ 
ras, Jorge Rivera, a manda 
un carta pa OEA den cual e 
ta manifesta”disposicion di 
hiba conversacionnan di bon 
voluntad cu un mision di 
representante di estadonan 
miembro di e organizacion 
acompana pa representante- 
nan di secretarfa general”. 

E condicion ta cu “mientras 
cu e dialogo di bon voluntad 
ta andano no por tin acto of 
situacionnan cu por peligra e 
paz social na Honduras cu por 
compromete e esfuerzo di e 
conversacion”, e vice-canciyer 
a laga sa. 

Fuentenan di Gobierno di 
Merca a confirma cu funciona- 
rionan di gobierno a comunica 
cu OEA cu nan ta ineresa di 
euminsa un dialogo, loke nan 
a interpreta como un sehal 
poitivo. 

Di su banda, e canciyer En- 
rique Ortez a bisa cu e oferta 
di dialogo “di ningun manera 
ta inelui regreso di Zelaya na 


poder”. “Esey no ta negocia- 
bel” y “nos ta desea di papia 
solamente riba e necesidad di 
mantene paz y harmonia den 
e region”, e’la bisa. 

E ex vice presidente Arfstides 


Mejfa y e ex secretario priva 
presidencial Eduardo Enrique 
Reina ta asila na Guatemala. 
Asina e presidente di e pais 
ey, Alvaro Colom, a informa 
diadomingo. 

Vocero di famia Jackson ta bisa cu no lo duna 

detaye oficial di e entiero 



UNA vez cu notificacion a 
wordo manda pa e 8.750 
personanan cu a wordo honra 
cu dos entrada gratis pa e cer- 
eminia di entiero di Michael 


Jackson, e vocero di famia a 
bisa cu lo no duna detaye di e 
ceremonia di awe. 

E memorial, cu ta tuma lugar 
den Staples Center, den centro 


di Los Ångeles, “ta refleha 
e deseonan di e famia”, Ken 
Sunshine a laga sa. 

Prensa a haci mencion di 
varios rumor encuanto e ce- 
lebridadnan cu ta desfila awe 
den e stadion di Lakers di Los 
Ångeles, di NBA, despues di 
un declaracion di Jermaine 
Jackson, ruman di cantante 
fayeci, den cual e’la bisa cu e 
deseo di e famia ta pa perso- 
nahenan grandi di e industria 
participa na e entiero. 

Por cierto, e cadena CNN a 
bisa cu e actriz y cantante 
Jennifer Hudson lo ta un di e 
actuacionnan. 

“Tin hopi informacion robez 
eyfo”, Sunshine a bisa, y a ana- 
di cu e famia lo no duna detaye 
di e entiero prome cu esaki 
tuma lugar awe maintalO’or, 
ora local. 


“Esaki ta un conmemoracion, 
no un “show”, y lo no tin infor¬ 
macion riba ken lo t’ey prome 
cu e evento”, e’la anadi. 

Sin embargo, e productor 
di e ceremonia publico di 
awe, Ken Ehrlich, a bisa den 
declaracionnan na e corant 
Daily News, di New York, cu 
e evento lo ta “un celebracion 
di e bida di Michael” y cu e no 
ta planea pa ta un ‘show’ di 
television”. 

Ehrlich, productor durante 
ana di e premionan Grammy, 
a agrega cu e ceremonia di 
Staples Center lo dura 90 
minuut y cu ta probabel cu lo 
tin varios actuacion musical, 
aunque ainda no a tuma un 
decision final. 

“Hendenan cu sigui e cer¬ 
emonia, sea directo of na 
television, por spera pa mira 


hendenan cu tabata impor- 
tante den bida di Jackson”, 
Ehrlich a anadi. 

Jermaine Jackson tambe a co- 
menta cu e famia ta organiza 
un funeral priva prome cu e 
ceremonia den Staples. No 
obstante, e corant Los Ångeles 
Times a haci mencion di un 
posibel ceremonia priva den 
cementerio di Forest Lawn, 
den seroenan di Hollywood, 
prome cu e ceremonia na 
Staples Center. 

Nomber di 8.750 personan cu 
a wordo honra cu dos entrada 
gratis pa asisti na e funeral di 
e artista famoso a wordo pub- 
lica diadomingo, despues cu 
un sistema di computer a elegi 
nan al azar entre mas di un mi- 
yon y mey di persona. Ya ayera 
e ‘rebenta’ di e entradanan aki 
a cuminsa. 


Chåvez: Merca ta apoya gobierno 

ilegitimo di Honduras 


PRESIDENTE Hugo Chåvez ta 
kere cu e general y politiconan 
cu a asumi gobernacion di Hon¬ 
duras tin apoyo di Merca, aunke 
no di presidente Barack Obama, 
cu e’la califica diadomingo 
ultimo como un “prisonero di 
e imperio”. 

Chåvez a bisa cu e hunta militar 
di Honduras y e lidernan politi- 
co local tin apoyo Mericano. 
“Nos ta sigur, absolutamente 
sigur, cu e hunta militar aki y e 
gobierno ilegitimo aki di gorila 
ta wordo apoya pa e imperio 
yankee. No tin menor duda. Si 
no, nan lo no ta actuando asi- 
na”, Chåvez a bisa na Telesur. 
Sin embargo, e mandatario a 
clarifica cu e no ta kere cu su 
colega Mericano a apoya e golpi 
di Estado.“Mi no ta bisa cu nan 
tin apoyo di Obama, pasobra 
Obama mi ta kere, ta prisone¬ 


ro di e imperio”, e’la agrega. 
Chåvez a critica e gobierno di 
Honduras despues di e operati¬ 
vo militar den cual efectivonan 
a staciona riba e pista di aero- 
puerto di Tocotm y impedi ater- 
izahe di un avion Venezolano cu 
a bordo e presidente destitui, 
Manuel Zelaya, e presidente di 
asamblea general di Nacionnan 
Uni, Miguel D’Escoto, y otro 
funcionarionan.E mandatario 
Venezolano tambe a probecha 
di e oportunidad pa felicita 
e pilotonan di e avion. “E pi- 
lotonan balente ey cu a logra 
cumpli cu nan mision aunque 
nan no a wordo permiti pa 
baha pa cobardia di esnan cu ta 
gobernando Honduras indigna- 
mente”, e’la bisa. 

Chåvez tambe a bisa cu e re¬ 
beldia popular lo sigui na Hon¬ 
duras. 

Nelson Mandela Festival 2009 na Rotterdam 

Organisa entre otro pa e twins Arubano Germaine 
& Corinne Hernandez di Nubian Queen 





UN multitud enorme con- 
sistiendo di mas cu 10.000 
persona a acudi e ana aki na e 
festival. Afrikaanderplein na 
Rijnhaven Rotterdam weekend 
pasa tabata e lugar di e di 6 
edicion di e famoso Nelson 
Mandela Festival 2009. 

E dia multicultural riba e plaza 
a ser dorna cu standnan di 
cuminda, souvenier y otro ob- 
hetonan di diferente parti di 


mundo. Riba e dos scenarionan 
varios grupo di baile y artista 
Afrikano, Turko, Surinameo, 
Antiyano y banda a deleita e 
publico presente te den oranan 
di anochi. Un di e atracionan 
mas grandi tabata e cantante 
revelacion di Jazz-Pop Hulan¬ 
des Giovanca. 

E festival ta un di e evento- 
nan anual cu ta ser organisa 



pa recauda fondo pa e Nelson 
Mandela Fonds Hulandes. E 
fondo aki ta activo desde 1999 
cu 17 proyecto na Sur Africa cu 
ta apoya miles di mucha na e 
pais aki cu tur dia ta muri door 
di entre otro e enfermedad Aids. 
E fondo tabata un idea di e ex- 
presidente di Sur Africa, Nelson 
Mandela. 

Den su speech e presidente di 
NMF sr. Oedairam, a enfoca 
riba e importancia di e festi¬ 
val aki cu ta uni un y tur cu ta 
forma parti di e convivencia 


multicultural Hulandes. Tambe 
el a informa tur presente con 
Nelson Mandela ta aplaudi e 
idea aki. 

Den theaterzaal ‘t Klooster cu 
ta banda di Afrikaanderplein e 
organisacion a ricibi nan invita- 
donan di honor. E host di e parti 
aki tabata e MC Arubiano Ad- 
donsito Croes cu na final a ricibi 
e garantia di e organisacion e lo 
ta e host di nan eventonan anual 
pa ananan venidero. 

Aki tabata presente entre otro e 
First Lady di Georgia (ex-Union 


Sovietica) ) Sandra Roelofs- 
Saakashvili y e consul di e pais 
aki V.Chkheidze. Wetgever di 
gemeente Rotterdam sr. Grass- 
hof a duna un speech demost¬ 
rando su aprecio y orguyo di 
ta forma parti di e evento cu 
ta demostra cu cada habitante 
di Rotterdam tin derecho di 
participa na e convivencia mul¬ 
ticultural aki. 

E escritor Arubiano Quito Ni- 
colaas a laga un y tur den e VIP 
Room entusiasma cu su recital 
bon prepara. Loke a ser apre- 
cia tambe tabata e recital cu 
Quito a duna e publico presente 
despues den e tent di Solidari- 
dad riba Afrikaanderplein. E 
bestuur di Nelson Mandela 
Festival ta consisti di e morocho 
Arubiano di e cas di cosmeti- 
ca Nubian Queen Germaine 
& Corinne Hernandez, John 
Deekman, Ed de Meijer y Henk 
Oedairam como presidente. E 
directiva por wak atras riba un 
evento exitoso. Pabien na un y 
tur cu e organisacion di e evento 
tan gusta y respeta aki. 

Cuater empleado cu 90 ana colectivo den servicio na Aeropuerto. 


RECIENTEMENTE Aruba 
Airport Authority N.V. tabatin 
motibo pa celebra, ya cu a 
celebra en total 90 ana di fiel 
servicio di 4 colega. 

Martin Croes, Teolindo Wernet 
y Auberto Vrolijk a cumpli cada 
un 20 ana den servicio y sin laga 
afo Silvio Evertsz cu a cumpli 
30 ana di servicio trahando na 
aeropuerto. 

Durante un ceremonia di re- 
conocimento Martin, Teolindo, 
Auberto y Silvio hunto cu nan 
famia, colega y gerente a cel¬ 
ebra nan ananan di servicio 



den VIP-Room di aeropuerto. 
Managing Director di AAA 
N.V., Sr. Peter Steinmetz a ex- 
presa palabranan di pabien y 


gradicimiento pa tur e ananan 
di labor, dedicacion y coopera- 
cion, di e hubilarionan. 

Pabien ! 



Summer Campaign di Sbarro ta dos siman mas! 




SBARRO su Summer Cam¬ 
paign cu ta un Summer Special 
Combo deal di solamente AWG 
8.50 ta den full swing! E combo 
ta ensera un slice di pizza, un 
bread stick y un soft drink. E 


promocion aki ta core te cu 15 
di juli, 2009. 

Sbarro a saca dos ganador caba 
di Ipod Shuffle, e siman aki dia- 
bierna lo saca e di 3 ganador di 
Ipod Shuffle y diabierna otro si¬ 


man lo saca e ganador absoluto 
di e Ipod Tough! 

Sbarro su promo team ta tur 
caminda ta parti flyers y t-shirts 
pa tur hende, dus keda pen- 
diente y pasa na Sbarro Palm 
Beach pa abo tambe participa 
pa gana un di e premionan 
fabulosonan aki. 

Cumpra e Summer Special 
Combo yena bo nomber, adres, 
telefon y e-mail riba e recibo 
of flyer, deposita esaki den e 
pizza box na Sbarro Restaurant 
na Palm Beach y participa pa 
gana! 

Sbarro ta invita henter pueblo 
di Aruba pa pasa disfruta di e 
Summer Special aki na Sbarro 
La Hacienda Palm Beach! 

Mi amigonan “matero”. 



DR. DArcyLee, carinosamente 
conoci na Trinidad como John¬ 
ny Lee, tabata un dentista, pero 
su amor pa mata ta legendario. 
Johnny Lee a retira un par di 
aha atras di su profesion studiå 
pa dedica su mes despues na 
su matanan, su garden club di 
Trinidad y su skirbimento di 
articulo pa corant y e famoso 
revista MACO. 

Di ana 1982 mi a conoce John¬ 
ny, tempo mi a extravia den e 
negoshi di hoteleria. Mi ta kere 
cu esaki tabata mi motivo pa 
extravia den hoteleria, esta pa 
conoce Johnny y su amor pa 
mata. 

Tur ana, y tin ora mas cu un 
biaha pa aha Johnny a keda 
bin bek y cada vez e tabata 
hiba cantidad di mata cu e no 


tabata conoce. Dianan cu mi bai 
keda cu nan, tambe mi ta bin 
cu cantidad di mata cu a mi no 
tabata tin. Y asina nos amistad 
a evolve. 

Ta Johnny a convencemi pa 
cuminsa un tour pa nos cliente- 
nan pa asina duna arubianonan 
weita e beyesa di hardinan 
Trinitario. Ta Johnny, te re- 
cientemente a bolbe pushami y 
dunami guia pa lanta un garden 
club na Aruba, di cual e Statuto- 
nan ta kedando cla por fin. 
Hopi cos y mata cu bo ta mira na 
Fantastic Gardens ta inspiracion 
di mi amistad cu Johnny. Hopi 
mata cu mi haya di dje ta haya 
su number. Eseynan ta e ma- 
tanan cu mi no por a haya nan 
nomber corecto. Ora mi haya 
e nomber corecto mi ta “dune 


su nomber bek”. Pero te ainda, 
mi tin mata cu su nomber, paso 
e variedad cu mi a haya serca 
dje, te awe mi no por a haya nan 
discripcion. 

Mi hardin personal ta yen di su 
matanan, ya cu hopi di e matan- 
an cu mi a haya cerca dje no ta 
comercialmente reproducibel, 
esta, nan ta dificil pa reproduci 
den cantidad grandi pa varios 
motibo. 

Johnny tabata un di e funda- 
dornan di Trinidad Garden Club 
y hopi actividad relaciona cu 
hardin. Tambe e tabata organisa 
competencia di mata y flor entre 
e islanan. Cu mi sa, poco di su 
amigonan ta colega medico, 
pero si aficionado di mata. 

Na anja 2002 ora mi a organisa 
nos prome tour pa Trinidad, 
Johnny tabata nos anfitrion. 
E’la duna e delegacion Arubiano 
un tremendo oportunidad pa 
conoce su amigonan colega 
den gestion di hardin, nan cas 
y hardin y Trinidad. E tabata 
un tour inolvidabel, y cada vez 
e veteranonan di mi tournan ta 
referi na e tour ey como esun 
mas alegre. 

E aha aki mi a invita otro “amigo 


di mata” pa bai cumi atrobe pa 
nos siha mas di e gardenclub. 
Pa mi sorpresa nan a aplaza nan 
prome meeting di 2009 te ora cu 
nos por a bay. Esey ta amistad 
y cordialidad. E tristeza awor 
ta cu Johnny ta sufriendo di 
quebranto di salud cu ni e por 
aprecia su hardin, pero danki 
Dios hopi di su amigonan afi¬ 


cionado di mata ta bishite tur 
dia na cas. E ta den bon man, su 
senora esposa Carol, cu ta na su 
banda y su yiu muhe Christiana 
cu a tuma over su praktijk. 

Otro siman mi ta skirbi di otro 
amiga cu a comparti masha hopi 
cumi, di mi exitonan y cu ta den 
mi “buki di amigonan fiel y 
inolvidabel”. 


RBTT Bank y MasterCard cu un tremendo campana! 

Sr. Luis Posner di Aruba Aloe a resulta e feliz ganador! 



RECIENTEMENTE RBTT 
Financial Group tabatin un 
campana hopi atractivo con- 
huntamente cu MasterCard. 
Tur compania den e region Car- 
ibense cu ta procesa e tarheta di 


credito aki via RBTT Bank por 
a participa pa asina gana un 
viahe pa dos persona pa Brazil 
pa wak un tremendo wega di 
clasificacion pa Copa Mundial 
entre Brazil y Paraguay E pre- 


mio aki por a wordo gana na 
cualkier isla den Caribe unda 
tin un RBTT Bank ta opera, pero 
a toca suerte di Aruba Aloe aki 
na Aruba pa bay cu e grandioso 
premio. E viahe exclusivo aki, 



ta encera un roundtrip pa Bra¬ 
zil, estadia na un hotel di cinco 
streya y entrada pa e wega di 
futbol na Sao Paulo Luis Posner, 
kende a gana e premio aki, a 
regala su ruman homber Ike 
Posner e premio aki. Ike, cu a 
bay Brazil a wordo acompana 


pa su amigo Ulrich Tromp du- 
rante e trip aki. 

DURANTE un bishita na RBTT 
Italiéstraat nan a conversa 
cu Management di RBTT pa 
asina comparti nan experiencia 
inolvidabel cu nan a pasa na 
Brazil. 

Democracia na Aruba ta den un crisis! 



COMO arubiano. Cu MDrs 
Merrel Curie candidata pa e 
partido MPA riba con politica 
na su pais natal Aruba a de¬ 
genera di un concepto positivo 
y constructivo unda cu Aruba 
tabata central na momento di 
tuma cualkier decision pa uno 
negativo y contra-productivo. 

Drs. Curie ta remarka cu despues 
di un ausencia di 12 ana for di 
Aruba, pa motibo di estudio 
y trabao na diferente parti di 
mundo locual cu ta Cardinal na 
e momentonan aki pa mehora e 
situacion na Aruba ta pone un 
fin na politica anticua y duna e 
oportunidad na politica nobo. 
Ta evidente cu na e momento 
aki no tin necesidad pa en- 
cuesta politico, ni ningun tipo 
di discurso politico, pa confirma 
cu Aruba ta cansa di e man¬ 
era di haci politica. E politica 
yena cu falta di honestidad y 
promesanan bashi. Un politica 
unda publicidad y bandera y 
cas di partido ta tapa e falta 
di vision y seriedad necesario 


pa mehora nos pais. Unda cu 
discurso politico enbes di men- 
sahenan constructivo ta yena 
cu splicacion personal, unda cu 
enbes di uni nos pueblo ta dividi 
nos pueblo. E politica unda cu 
enbes di busca solucion pa tanto 
problema cu Pais Aruba ta con- 
frotando partidonan tradicional 
ta concentra riba critica otro y 
laga e problemanan sin solu¬ 
cion. Unda cu democracia, ta 
un simpel palabra y no un forma 
di goberna cu ta basa ariba e 
participacion di e peublo den 
e manera di maneha nos pais. 
Un cos si ta sigur cu bao di nos 
arubianonan, independiente 
di color politico, nos ta con- 
frontando nos mes cu e mes un 
problemanan y preocupacion, 
famianan cu probleman finan- 
cierio, inseguridad na trabao y 
na cas, trato inhusto, intimida- 
cion, un calidad di bida cu ta 
deteriorando tur dia, un cuido 
medico cu ta laga di desea. 

Puntra bo mes con nos por 
goberna un pais a base di nom- 


bracionnan politico di famia y 
amigo nan den posicion clave 
unda ta exigi experticio y ex- 
perencia, en vez di un sistema 
husto unda e persona adecua 
pa e trabao ta haya e oportu¬ 
nidad pa haci su aporte na nos 
pais. Con nos por goberna nos 
Pais si e dos partidonan tradi¬ 
cional ta dividiendo nos Aruba 
den dos teritorio; Un teritorio 
AVP y e otro MEP. Entre e dos 
partido nan tradicional aki no 
tin ningun clase di cooperacion. 
E ideologia di e dos partido¬ 
nan tradicional a cambia di 
idealismo pa uno unda e sed 
pa poder ta prevalece riba e 
interes general di e peublo No 
obstante figuranan nobo riba 
tur dos partido lo cual cu a bai 
perdi durante decadanan no por 
wordo recupera. Con un hogar 
lo funciona si tin division entre 
e miembronan di famia y no tin 
cooperacion? MPA ta un partido 
social democrata unda e hende 
ta central, unda democracia ta 
na ordo di dia y no un simpel 
concepto. MPA ta un partido 


yena cu profesionalismo, dy- 
namismo y capacidad humano. 
Awor mas cu nunca nos mester 


un forma nobo di haci politica, 
un politica basa riba locual ta 
uni nos PA e ta posibel. 


Ley di Gaming Board (casino) tabata uno cu metanan scur su tras 

Juan David Yrausquin ta felicita Marlon Werleman (MEP) 

Pa su Curashi di para tratamento di un ley inhusto! 



SIMAN pasa nos por a tuma 
nota di e hecho cu Parlamenta- 
rio Marlon Werleman di Partido 
MEP a para tratamento di ley di 
Gaming Board (casino). Esaki 
ta algo cu a tuma hopi curashi 
ya cu den e caso aki Marlon 
Werleman a tuma un posi¬ 
cion diferente cu su coleganan 
di partido den parlamento, 
diferente cu Ministro di Hus- 
ticia, Rudy Croes y diferente 
cu Prome Minister y Lider di 
Partido Nelson Oduber. 

E motibo cu e ley di Gaming 
Board ta inhusto, y probable- 
mente pa cual Marlon Werle¬ 
man a para esaki, ta cu den e 
concepto di ley tres persona cu 
ta wordo politicamente nombra 
ta haya e poder pa dicidi 

i. ken ta haya Casino 

ii. unda esaki por wordo 
establece (no ta mara na Hotel 
mas!) 


iii. ta haya maneho di tur 
e plaka cu casinonan ta paga na 
Gobierno.Si e ley aki a wordo 
pasa esaki lo tabata tin conse- 
quencia negativo pa emplea- 
donan di casino y di hotelnan 
cu ya caba ta den problema, 
consequencia social negativo 
mirando cu possibilidad pa 
habri casino na differente lu- 
gar na Aruba lo wordo habri y 
clima di inversion na Aruba lo 
empeora mirando cu Hotelnan 
cu a inverti miyones di florin a 
haci esaki basa riba e ley actual 
unda cu permiso pa casino ta 
mara na un hotel. 
Parlamentarionan tin un rol im- 
portante di vigila locual Gobi- 
erno ta haci y pa percura cu Go- 
bierno cumpli cu e desesonan di 
nos pueblo. Lamentablemente e 
experiencia di e ultimo 8 anjan- 
an ta cu e Parlamentarionan cu 
ta sostene maneho di Gobierno 


no a eherce e funcion aki como 
debe ser. Un cantidad di ley cu 
ta bay contra interes di pueblo 
a wordo pasa cu aprobacion 
di e parlamentarionan aki. Di 
otro banda e rol importante di 
controla Gobierno no a wordo 
ehecuta. Parlamentarionan a 
demostra varios biaha cu interes 
personal y interes di partido ta 
prevalece riba interes di pais. 
Como tal nos Parlamento a haya 
e nomber den pueblo di ta un 
“stempelparlement” esta cu e 
no ta controla si no dj is aproba 
tur locual Gobierno ta presenta 
na dje. Di parti di fraccion di 
AVP a mustra den e tratamento 
den comision central riba e 
puntonan negativo di e ley aki. 
Normalmente sinembargo e 
argumentonan di oposicion no 
ta worde scucha dor di fraccion 
di MEP. Pesey ta di aplaudi cu 
den e caso aki Marlon a kibra 


cu e stempel parlement. Na 
Hulandes nan ta bisa: “beter 
laat dan nooit”. 

Meta di Juan David Yrausquin 
ta pa haya sosten di pueblo pa 
asina e por eherce e funcion 
di un parlamentario critico cu 
tin Curashi pa percura pa un 
Aruba mas Husto y Duradero. 


Principionan manera ley pa un 
ley pa tur y cu bo ta tuma na 
cuenta e consequencianan di 
decisionan prome cu bo tuma 
nan ta topiconan cu den su 
opinion mester di atencion di 
un Gobierno cu Vision y di un 
Parlamento critico cu ta traha 
na interes di Aruba. 

Diaranson 8 di juli entre 7or y 9or pm 

Online Town Hall Meeting cu 
hubentud di Pariba di Brug 

ESAKI ta un encuentro Virtual entre Andin Bikker, lider di 
Partido Democracia Real hunto cu e hubentud di Pos Chikito, 
Savaneta, Brazil y San Nicolas. Na e momento aki lo tin e 
oportunidad di entrecambia ideanan cu Andin y duna opinion 
riba e topiconan cu ta conserni nos pais Aruba. Na e mesun 
momento Andin lo contesta mas hopi preguntanan posibel 
tocante e plannan di Partido Democracia Real pa e siguiente 
periodo di gobernacion. Den e ultimo encuenttro cu hubentud 
di Tanki Leenterdt, Paaradera, Santa Cruz y Oranjestad mas 
cu 300 hende a participa. 

Den e encuentro aki Andin y e hubentud ta bay combersa over 
di e siguiente temanan cu tin di håber cu hubentud. Hubentud, 
education, husticia, economia, deporte, turismo 
y mucho mas. Nos ta hasi e yamada na e hobenan pa duna nan 
ideanan di con pa jega na solucionan tocante e retonan cu nos 
ta enfrentando den nos comunidad. 

Reglanan cu Partido Democracia Real ta pidi e participante¬ 
nan tenen nan mes na nan. Refresh e chat session despues 
di duna comentario/hasi pregunta pa bo por volg lo cual cu 
ta wordo commenta. Dirigi bo mes solamente na Andin y no 
na niun participante den e Town Hall Meeting. Mas cu claro 
mester tene e nivel di e meeting halto. No mag di insulta, 
ofende ni scibi palabra malo den e chat. 

Pa join e Online Town Hall Meeting, bira amigo di Andin riba 
Facebook, click info y join e “Town Hall Meeting Group”. Na 
final di e Online Town Hall Meeting aki lo tuma lugar e rifa 
di un Netbook computer entre tur e participantenan di tur e 
districtonan. 

Hubentud di San Nicolas y Savaneta bin topa cu Andin Bikker 
pa e cambio awor! 


Pabien na tur graduadonan 
y tur hoben cu a pasa nan 
anja escolar exitosamente 

LAINDA Kemp Westerhof kier a desea tur e graduadonan, 
tur esnan cu a termina nan anja escolar exitosamente hopi 
pabien y tur clase di exito den futuro. Mi ta sintimi sumamente 
orguyoso ora mi wak e logro di e hobennan aki principalmente 
ora cu continuamente ta wordo crea un imagen negativo di 
hobennan en general en vez di nan wordo stimula. Aunke e 
percentage cu a logra slaag no ta di e halto ey na varios scol- 
nan, nos mester apoya esunnan cu a logre. Y Lainda su men- 
sahe pa esnan cu no a logre ta no give up, keda positivo y sinja 
di e foutnan cu a wordo cometi pa asina e proximo anja escolar 
wordo hasi mas mihor. Ta jega tempo si pa sinta reflexiona un 
rato y wak, investiga, kiko ta bayendo malo cu anja pa anja e 
hobennan ta bira mas desmotiva y e cantidad cu ta logre pasa 
e anja exitosamente ta poco. Ta fastioso cu poco atenshon ta 
wordo poni na loke na mi persona ta sumamente importante, 
nos ensenjansa. Mester inverti den hasi nos ensenjansa mas 
atractivo pa e hobennan, inverti den materialnan pa varios 
materianan y den e infrastructura, contrui mas scolnan den 
barrio cu tin mester. Mi persona ta kere firmemente den nos 
hobennan, den mehora y enriquese nos ensenjansa di cual 
manjan nos lo sinti e beneficio di dije. Y ami como un profes¬ 
sional y politico ta di opinion cu nos mester stimula y educa 
nos comunidad, fungi como rollmodel y stop di critica. 


Alex Tromp parlamentario di AVP 

Lo percura pa e seguridad 
y trankilidad di Aruba. 



ALEX Tromp su meta pa e prox¬ 
imo gobierno ta trece trankili¬ 
dad bek pa nos Aruba. Un di su 
preocupacion lo ta percura pa 
trece un maneho di Husticia 
Social pa nos pueblo di Aruba. 
E parti social cu a ser lubida pa e 
gobierno actual. Un di e proble- 
manan mas grandi di Aruba ta, 
”nos adictonan ambulante”. Su 
meta ta pa trece un maneho pa 
yuda cada adicto riba su mes, pa 
nan por drecha nan bida. Tur e 
personanan aki ta ser humano 
cu pa eror cu tur hende por 
comete a hiba nan na e etapa aki 
di nan bida, cu di nan mes nan 
no por sali afor. Si bo para papia 
cu e personan aki bo ta sinti 
con grandi nan necesidad di 
ayudo ta y cu nan tin mester di 
ayudo pa por cambia nan bida. 
Ta e tarea di gobierno pa yuda 
e personanan aki. P’e motibo 
aki gobierno di AVP lo percura 
pa bin cu un maneho amplio pa 
por yuda cada un di nan. Un par 
di luna atras Alex Tromp a bai 
Sto Domingo y akinan a topa cu 
varios di e ex adictonan cu ta 
rehabilitando na Hogares Crea. 


Un bon proyecto cu Mambo a 
bin cune. Aki e por a combersa 
cu nan, un di nan hopi stima pa 
nos pueblo di Aruba ta e cono- 
cida Nathalie. Un alegria bo ta 
sinti na momento di mira cu nan 
bida a cambia cu e plan di reha- 
bilatacion cu nan ta siguiendo. 
Ta lugarnan asina nos mester 
por manda nos adictonan. Pa 
nan por haya un bon plan pa 
nan sigui. Si bo tin un gobierno 
cu tin su pueblo na curason e 
gobierno mester por percura pa 
cada problema social cu ta azo- 
ta nos isla. Gobierno di AVP lo 
percura pa bin cu planan social 
principalmente riba e parti di 
Husticia Social. Nos no mester 
lubida riba nos hobenan. Ta nan 
ta e futuro di nos pais. Antes nos 
tabata yega cas y nos tabatin 
nos mama ta warda nos. Awor 


cu e situacion dificil cu Aruba 
ta pasando aden, e mayornan 
no por duna nan mes mas e 
luho di keda cas. Tur dos mayor 
mester traha. Aki ta e problema 
principal. Ora cu scol caba no 
tin niun hende na cas pa por 
keda cu e muchanan. Gobierno 
mester bin cu un plan social y 
deportivo pa nos hobenan, cu 
nan por sigui despues di scol. 
Tur esaki nan nos lo percura 
pa nan. Proyectonan manera 
Traimerdia cu AVP a introduci 
pero cu lastimamente gobierno 
di MEP a boycotea. Den un otro 
entrevista mi lo elobora mas 
riba e proyecto di traimerdia y 
riba e plan nan cu nos tin pa nos 
hobenan, seguridad di Aruba, 
polis y tur loke ta trata e parti 
di Husticia y husticia social di 
Aruba. 


Sabotahe riba Facebook di Andin Bikker 

Online Town Hall Meeting ta sigui riba fecha y ora stipula 


DURANTE week-end e Face¬ 
book account di Andin Bikker, 
lider di Partido Democracia 
Real a wordo sabotea y conse- 
quentemente a keda inactiva. 
Partido Partido Democracia 
Real ta investigando esaki y 
a entrega denuncianan nec- 
essario na autoridadanan di 
Facebook y ta den proceso cu 
FBI cual agencian tin jurisic- 
tion ariba actonnan ilicito ariba 
Internet. Partido Democracia 
Real tin pleno confiansa cu e 
investigacion aki lo sa di trece 
nan cla ken, con y pakiko e sab- 
otaje aki a wordo haci. 

Andin Bikker ya pa aigun luna 
caba a usa e intrumento di 
Facebook pa mantene contac- 
tonan cu so amigonan y sos- 
tenenedornan. Na momento 


di e sabotaje tawata tin mas cu 
1300 friends ariba Facebook. 
Y atravez di esaki diariamente 
Andin tawata accesible pa com- 
parti y hanja informacion for di 
e pueblo. Esaki ta cuadra cu su 
philosophia di un “bottom-up- 
approach”. E sabotaje aki no 
por y no lo impedi e amistad y 
e contacto cu Andin tin cu su 
amigonan di Facebook. Entre 
tanto Andin ta dispone di un 
otro Facebook account y lo sigui 
mantene e contacto diario cu su 
amigonan di facebook. 

E sabotaje aki ta na vispera di e 
di tres Online Town Hall Meet¬ 
ing cu Andin Bikker lo tene cu 
e hubentud di San Nicolas y 
Savaneta cual tawata planea pa 
diaranzon awor 8 di juli 2009 
entre 7or y 9or di anochi for di 


e Cede di Democracia na San 
Nicolas. Partido Democracia 
Real ta emfatisa cu e sabotaje 
no lo trece ningun cambio di 
programma. E Online Town 
Hall Meeting cu Andin Bikker 
lo tene cu e hubentud di San 
Nicolas y Savaneta ta sigui na 
e ora stipula. Pa join e Online 
Town Hall Meeting, bira amigo 
di Andin riba Facebook, click 
info y join e “Town Hall Meet¬ 
ing Group”. 

Na final di e Online Town Hall 
Meeting aki lo tuma lugar e rifa 
di un Netbook computer entre 
tur e participantenan di tur e 
districtonan. 

Hubentud di San Nicolas y 
Savaneta bin topa cu Andin 
Bikker pa e cambio awor! www. 
cambioawor.com 

Mike Eman den encuentro cu comunidad Surinameo na Aruba 


A felicita y recorda abolicion di sclavitud 




DEN fin di siman, comunidad 
Surnameo na Aruba a festeha e 
hecho cu 146 ana atras esclabi- 
tud a wordo aboli na Surinam. 


E evento a tuma lugar na Club 
Primavera y a wordo organisa 
pa fundacion SuAru. E ano- 
chi tabata tin como meta pa 
recorda y festeha e abolicion, 
pero tambe concientisa un y 
tur di e practica inhumano di 
esclavitud. 

E anochi tabata tin un focus 
ariba celebracion, cultura y 
musica. Un obra teatral com- 


bina cu baile increiblemente 
bunita a conta e storia di 
esclavitud te na e abolicion. 
Un y tur presente a keda 
encanta cu e expresion cul- 
tural aki. E “Bigi Bigi Dansi” 
(fiesta grandi) aki a conta cu 
presencia di Mike Eman cu a 
wordo jama ariba escenario 
pa duna aigun palabra na e 
publico prensente. E aplauso 


CD di The Love Messengers 
di Surinam pa Mike Eman 

Titulo di CD “Na mi tin” ta significa “Ta mi tempo” 



E agrupacion musical “The 
Love Messengers cu ta hopi 
conosi na Surinam, Hulanda y 
tambe Antiyas pa nan cancion 
“Ik heb een tuintje in mijn hart 
voor jou” a entrega Mike Eman 
nan ultimo CD titula “Na Mi 
Tin”. Segun e cantante principal 
di e banda, Damaru, e titulo 
traduci na Hulandes ta “Het Is 


Mijn Tijd”, cu ta un titulo hopi 
apropia pa e lider di e partido 
den oposicion di mas grandi na 
Aruba, Mike Eman. 

E banda Surnameo ta bishitan- 
do nos isla na e momentonan 
aki y ta e autornan original di e 
cancion cu tambe ta wordo haci 
famoso na Aruba y Antiyas pa 
e.o. Caché De Luxe: “Ikheb een 


tuintje in mijn hart voor jou”. 
Na Hulanda, mescos cu na Su¬ 
rinam, e banda di hobenan aki 
ta goza di masha fama, debi cu 
e cancion aki tabata e “Zomer- 
hit”.Mike Eman di su banda a 
aprecia e gesto y a anuncia cu e 
banda lo haci un presentacion 
na Cas di Partido e siman aki 
ainda. 


pa e lider Arubiano aki ta¬ 
bata masha grandi y cu hopi 
entusiasmo. Mike Eman den 
su discurso a recorda cu ta 
importante pa recorda pas- 
ado. Mas importante ainda, 
segun Mike Eman, ta pa sina 
di pasado. E la jama e comu¬ 
nidad Surnameo pabien pa e 
manera cu nan a sa di integra 
y aporta na Aruba y tambe 
convivi cu e pueblo Arubiano 
den temponan dificil. E la 
jama esnan presente tambe 
pa traha y lucha pa Aruba. 
Finalisando cu discurso Mike 
Eman, a manda un deseo di 
“mi lobi yu” pa tur presente, 


caminda cu e publico a duna 
un aplauso grandi. 

E anochi a sigui musicalmente 
den man di “The Love Messen¬ 
gers” cu ta un banda musical 
hoben di Surinam cu ta goza 
di masha fama na Surinam y 
tambe na Hulanda. E integrante 
di e banda aki ta e autornan 
original di e cancion haci fa¬ 
moso na Aruba y Antiyas pa 
entre otro Cache de Luxe, “Ik 
heb een Tuintje in mijn hart 
voor jou”. 

E banda aki lo duna un presen¬ 
tacion tambe na Cas di Partido 
AVP diamars awo ariba invita- 
cion di Mike Eman. 


3D movies 
presented by 

SETAR 


- TH E C I 


m www.thecinemas.aw 



AS - 


VALID TILL JULY 8 m 


TB3 


AT RENAISSANCE - ORANJESTAD 


rpGi 

ICE AGE 3 DAWN OF THE DINOSAURS 

daily: 4.15 6.15 

matinee: 12.20 2.20 late show: 


V 

•au 

NEW 

□c 

PUBLIC ENEMIES 

daily: 

matinee: 12.05 

5.45 

2.50 

8.45 

late show: 

11.30 

NEW 

PGASi 

TRANSFORMER 2 

daily: 

matinee: 12.00 

6.00 

2.50 

9.00 

late show: 

11.50 



THE TAKING OF PELHAM 123 

daily: 5.15 

matinee: 12.40 3.05 

7.30 

late show: 

9.45 

12.00 


FG-® 

YEARONE 

daily: 

matinee: 1.30 

5.50 

3.40 

8.00 

late show: 

10.05 

12.10 


rPGl 

TERMINATOR SALVATION 

daily: 8.15 

matinee: 

late show: 

11.00 


PG-® 

IMAGINETHAT 

daily: 

matinee: 12.10 

4.55 

2.30 

7.10 

late show: 

9.30 

11.50 



AT PASEO HERENCIA I 

fPGI ICE AGE 3 DAWN OF THE DINOSAURS 

daily: 4.00 6.00 8.00 

matinee: 12.00 2.00 late show: 

V 

au 

NEW 


PUBLIC ENEMIES 

daily: 

matinee: 12.05 

THE PROPOSAL 

daily: 

matinee: 12.05 


5.45 

2.50 


4.30 

2.20 


8.45 

late show: 


6.45 

late show: 


11.35 


9.00 

11.15 


NEW 


rpGi 

LAND OF THE LOST 

daily: 

matinee: 


10.00 
late show: 

12.05 

HEJ 

THETAKING OF PELHAM 123 

daily: 5.30 

matinee: 12.55 3.10 

7.45 

late show: 

10.00 

12.10 

rpGi 

IMAGINETHAT 

daily: 

matinee: 12.00 

4.40 

2.20 

late show: 


GTS 

YEARONE 

daily: 

matinee: 

7.00 

9.20 

late show: 

11.30 

PG41 

THE SOLOIST 

daily: 

matinee: 12.55 

5.50 

3.20 

8.15 

late show: 

11.00 


Matinee: sat & sun I Late show: fri & sat 

Para cla ... “Kids Fest... Ta Bek 



MANERA tradicion IGA Ling & 
Sons Supermarked ta organisa 
un biaha mas e aha aki, e tan 
gusta pa grandi y chikito “Kids 
Fest”. 

E dia cu a keda escogi ta diado- 
mingo 2 di augustus 2009, si 


.... den pleno vakantie grandi, 
riba di e parkinglot di “Ling & 
Sons”. Esaki lo bira e edicion nr. 
3, cu lo ta dedica na “Scouting 
Aruba”. 

Tur hende por corda cu 2 aha 


pasa “Santa Rosa” a haya tur 
atencion, y 2 aha prome “Cu- 
erpo Policial”. 

Considerando cu e organisa- 
cion di Padvinders (Scouts) ta 
un instrumento escencial pa 


siha e mucha den su desaroyo 
infantil/hubenil, “Ling & Sons” 
ta kere cu exponiendo e 13 
gruponan di Scouts, esaki lo 
por entusiasma e muchanan pa 
forma parti di un otro grupo di 
Scouts, cu automaticamente lo 
yudana crea un futuro mas sta¬ 
bil, eficiente y responsabel. 
Fuera di e 13 grupo di Scouts 
cu lo ta n’e fiesta, exponiendo 
tur nan material, lo tin tambe 
“Mundo Infantil” di Tio George 
y Tanchi Esmee cu 3 show di 
“Wonderful World”, un va- 
riacion grandi di “Dino Jump”, 
“Monster Truck Jump”, “Tram¬ 
polin” y “Carroussel”. 

E fiesta lo wordo dorna cu mas 
di 50 payaso cu lo haci “Face- 
painting”, “Balloon Figures”, 
“Magia” y weganan popular. 

“Kids Fest 2009”, ta promete di 
bira un celebracion grandi ora 
e dobel di “Hanna Montana” 
presenta hunto cu “The High 
School Dancers”, mientras cu 
Michelle Harms lo workout 
cu tur mucha den 2 session di 


Zumba. 

“Ling & Sons” ta mantene sat- 
isfecho cu e agencianan cu ta 
colaborando cu productonan pa 
regala tur mucha presente. 
Awa, refresco y juice gratis, 
popcorn, sucu, hotdog y ham¬ 
burger na kostprijs. “Magic FM 
96.5” lo transmiti esaki en bibo 
for di 12 or pa 3 or di atardi, or- 
ganizando un Scavenger Hunt 
bao di direccion di “G-Force 
Entertainment”. 

Randy Alejo di Miniteca Me¬ 
tropolis lo pusha e musica riba 
e escenario y sonido di “Elite 
Produccion”, mas grandi, mas 
premio, mas atraccion, mucho 
mas diversion. E “Kids Fest” di 
e aha aki ta mustra di bira algo 
unico. 

“Nos ta desea di duna e mucha 
un diadomingo inolvidabel 
den vakantie”, asina Nadiah 
de Windt a bisa, “nan sonrisa y 
alegria lo ta nos satisfaccion”. 
Reserva 2 di augustus p’e fiesta 
cu cada 2 aha ta regresa, “Kids 
Fest” ta bek! Wak pa bo ta cla! 


Despedida di Luitenant-ter-Zee 20C Frank Oudhuis di Panter 



ABORDO di e cutter di Guar- 
dacosta di Antiyas y Aruba, 
Panter, den awanan di Aruba, 
Luitenant-ter-Zee 20C, Frank 
Oudhuis a pasa mando di co- 
mando di e cutter na su suse- 
sor, Luitenant-ter-Zee 20C, Bas 


Snijdelaar. 

3 Aha a pasa asina liher y e por 
wak e 3 ananan aki bek cu bene- 
placito, segun Frank Oudhuis. 
Nan tabata 3 aha excepcional, 
unda mester admiti cu Panter a 
cosecha hopi logro, pa loke ta su 


trabao. Cu binimento di e wal- 
rader riba e diferente islanan y 
cu avionnan di patruya, Guar- 
dacosta su tareanan a aumenta 
y expande. E cooperacion bao 
di e diferente unidadnan ex- 
terior, a keda estrecha mucho 


mas. 

Oudhuis tirando un bistå riba e 
periodo cu e tabatin comando 
di Panter, e por bisa cu el a 
logra di confisca 1000 kilo di co- 
caina. Tambe nan a yuda Search 
and Rescue den varios caso di 
buskeda, y esun yamativo sigur 
tabata e asistencia duna na un 
dokter, cu tabatin 2 yiu perdi, 
unda pa 20 ora largo nan a keda 
landa entre Corsow y Bonaire 
prome cu nan a ser rescata. 
Frank Oudhuis, ta bisa cu e 


mester duna reconocimento n’e 
personal di cutter Panter, kend- 
enan pa nan profesionalismo t’e 
motibo di e éxito. 

Oudhuis a bisa cu hamas e por 
lubida e personal di Panter, 
pa cual e ta masha agradecido 
p’e cooperacon brinda na su 
persona. Despues di e traspaso 
haci, Frank Oudhuis a haya 
promocion, birando awor LTZ1, 
haci pa Director interino di 
Guardacosta, Hans Schreuder. 

Gobernador di Aruba, Fredis 
Refunjol cu bishita di trabao 



GOBERNADOR di Aruba, 
Fredis José Refunjol, tabata 
siman pasa na Antia Hulan¬ 
des pa un bishita di trabao 
cortico. Den e cuadro aki el a 
haci diabiérné mainta 3 di juli 
ultimo, un bishita serca Promé- 
Minister di Antia Hulandes, sra. 
Emily de Jongh-Elhage. N’e 
bishita na Fort Amsterdam el 
a keda companå pa Goberna¬ 
dor di Antia Hlandes, mr. Frits 
Goedgedrag. 

Gobernador Refunjol a probe- 
cha di su biahe tambe, pa par- 
ticipa n’e celebracion di Dia di 
Bandera di Corsow, cu tabata 
dia 2 ultimo. 

Entrega di Diploma MAVO, HAVO y VWO 

Di Landsexamen Aruba 2009 


EXAMENBUREAU ta invita 
tur candidato cu a pasa examen 
di MAVO, HAVO of VWO cu éxito 
y candidatonan cu mester haya 
certificado, na e entrega di di¬ 
ploma diamars 7 di juli. E activi- 
dad aki ta tuma luga den restau¬ 
rant Epilicious (EPI Horeca) na 
Seroe Blanco for di 5’or pa 7’or 
y mey atardi. Candidatonan cu 


lo ricibi diploma of certificado 
por fabor haci reservacion via 
landsexamenaruba@gmail.com 
y pasa busca e carch’i entrada 
na Examenbureau.Bo a traha 
duro y bo a slaag, bin busca bo 
diploma, cu ta yuda habri porta 
y brinda bo oportunidad nobo 
den bida. Examenbureau kier 
felicita tur e candidatonan cu a 


logra nan meta. 


/WbMainta 

Nos e-mail: 

noticia@awemainta.com 

Tel: 583-1400 
Fax: 583-1444 


DVD “Bon nochi 
...drumi dushi! Cu 
12 storia bunita 
pa mucha 



TRECIENDO un tradicion bieu bek, “Drumi Dushi” a bishita 
hopi cas di hopi mucha pa aigun siman y a brinda diferente 
mucha ratonan hopi feliz cu storianan bunita. 

Durante e bishitanan tabata bin acerca otro rumannan, bisi- 
nanan of primo/primanan pa gosa hunto y sinti storianan den 
buki bira bibo pa un rato. 

E ingrediente principal di e bishitanan exitoso sigur ta e pasion 
y e carino cu e contadonan tabata comparti cu e muchanan. 
Pa sigui duna placer, stimula fantasia, yuda maneha emocion 
y crea ambiente social na mas mucha “Drumi dushi” a traha un 
DVD cu ta contene 12 storia cu ta varia di original, tradicional 
pa moderno. 

Juffrouw Diana Marchena, Juffrouw Martica Lugay y Juffrouw 
Madeleine Maduro ta conta e storianan riba e prome DVD. 
Den Biblioteca Nacional e contamentonan a tuma lugar. Aporte 
fuerte a ricibi tambe di Emma School y Texas Fur niture Store. 
Aigun storia ariba e DVD ta e.o.: E wolf y e 7 mekinan, Con 
Nanzi a nek Shon Arey, Nanzi y Coma Warawara, Un strea 
arogante y e Pisca di mas bunita. 

E DVD ta obtenibel na oficina di UNOCA (edificio Cas di Cul- 
tura) durante oranan di oficina. 

Por ultimo ta informa cu esnan cu a cumpra di e prome lote cu 
pa motibo tecnico a falta completa dos storia, por pasa oficina 
di UNOCA pa ricibi un DVD completo. 

Mayornan ban duna nos muchanan oportunidad di gosa tambe 
di un tradicion bieu cu nos mes nunca a lubida y tambe ta 
desea pa e tey ainda. 

Exitoso dia di famia di candidata di 
MEP, Evelyn Wever-Croes 


DIADOMINGO 5 di juli, ultimo, mr. Evelyn Wever-Croes, candi¬ 
data nobo riba lista di MEP, a organisa un Dia di Famia na Centro 
Caiquetio. Di tempran caba hopi hende a acudi n’e koffiemorgen 
y después e BBQ. 

Den oranan di merdia no tabatin caminda pa pone mas hende ni 
mas auto. Hopi t’esnan cu a acudi pa sera conoci cu e candidata 
nobo riba lista di MEP y busca material di campana. Coleganan di 
partido Marlon Werleman, Mervin Ras y Zulay van Poppel tambe 
tabata presente. Durante e presentacion oficial Evelyn Wever- 
Croes a gradici tur hende cu a acudi pa nan sosten, especialmente 
su comision p’e trabao incansabel, y tambe a felicita tur Venezo- 
lano riba nan dia ‘5 de julio’. 

Evelyn, Mervin y Zulay a dirigi nan mes n’e publico presente 
tambe. Dos jingle a keda presenta na Evelyn, cu a haya bon acogida 
cerca e publico. Entretenimento tabata den man di e conocido Etty 
Toppenberg y Grupo di Betico, y por a nota cu e publico a gosa di 
esaki. P’e muchanan tabatin un Dino Jump, pintamento di cara y 
blaas. Tambe tabatin competencia di domino. Por a nota presencia 
di hopi famia n’e dia di famia aki, cu siguramente tabata un éxito 
rotundo. Pabien na Evelyn y su comision. 

Dia 24 awor, actividad lo sigui 

Apertura di oficina di MEP y di Team Pro Marlon 

na Piedra Plat 





Si bo tip conduci na un articulo exdusivo den AWEMainta 
Potret saca cu camara of celular tambe ta participa 


5fns: 733 -TIPS, hotiina 733-3477 
of arnail iipsgJawarriainÉa oorn 


DIABIERNA ultimo a tuma 
lugar apertura di oficina di 
campana y Team Pro Marlon 
pa districto di Paradera, Piedra 
Plat y becindario. Maske cu 
den oranan di atardi nos isla 
a conoce un yobida fuerte, a 
dicidi pa continua cu e anochi 
festivo pa cu e apertura di e 
oficina na Piedra Plat y inicio 
di campana di candidato y mi- 
embro di Parlamento, Marlon 
Werleman 

Pa 8 or exacto e cortamento 
di sinta y apertura di e oficina 
a wordo realisa p’e baby Car- 
lienne, kende ta simbolisa e 
futuro generacion y alabes lema 
di campana di nos partido MEP: 
‘Nos Futuro’! 

Cu e acto simbolico aki, partido 
MEP ta compromete y ta dicidi- 


do pa sigui traha pa nos pueblo 
y e futuro generacion den e 
proximo gobernacion. 

Un rato despues nos isla a 
conoce un ‘blackout’ total y un 
yobida di awa torencial. Con- 
secuentemente esaki a conduci 
cu e actividad, mescos cu hopi 
actividad diabierna, mester a 
wordo termina. 

E parti festivo di e anochi cu 
presentacion di diferente banda 
a keda cancela. Comision Team 
Pro Marlon kier a gradici e 
publico grandi cu a presenta 
diabierna n’e apertura di e ofi¬ 
cina na Piedra Plat p’e pasenshi 
y compromiso demostra cu nos 
partido y nos candidato Marlon 
Werleman. E actividad festivo lo 
continua dia 24 juli proximo. 


Sony Ericsson 


Grandi y Mihor. 

TVirista Venezolano kier a cambia 
shen dollar falso 


POLIS a bay diadomingo mer- 
dia pa 1.30 na un lowrise hotel, 
unda e homber J.C.M, naci na 
Venezuela a puntra un cahera 
pa cambia 100 dollar pe. Polis 
a papia cu e cahera y e ta bisa 
cu ora cu el a controla e placa a 
resulta cu e ta falso. 

Polis a papia cu J.C.M. y e ta 
bisa cu e ta kedando na un 
resort. Tambe el a declara cu 
el a haya e dollar un dia prome 
den un casino, ora cu el a gana. 
Polis a bay n’e casino y despues 
cu nan a controla a resulta cu e 
casino no a paga ningun hende, 

Homber ta 
kibra su auto 
riba taki di 
mata benta 
riba caya 

PRESENCIA di polis di Playa 
a wordo pidi diadomingo 3.30 
di madruga, den Driemaster- 
straat unda un chofer a causa 
dano na su auto na takinan 
benta riba caminda. N’e sitio, 
polis ta papia cu e homber 
J.K., kende ta bisa polis cu 
dor di scuridad, e no a mira e 
takinan di sushi benta banda 
di caminda y a causa dano na 
su auto. 

Polis a papia cu testigonan cu 
a mustra polis e cas, unda e 
homber ta biba cu e benta e 
sushinan. 

Polis a bay n’e cas y e ta admiti 
cu el a benta e sushinan hunto 
cu aigun amigo. E ta bisa polis 
cu e ta bay papia cu su amigo- 
nan pa nan drecha auto di J.K. 



e ora ni dia cu J.C.M.a bisa. 
Polis a sigui cu investigacion y a 
bay n’e resort, unda el a bisa cu 


e ta kedando, pero a resulta cu 
el a haci reservacion, pero no a 
bin nee resort pa check in. 

“ Senor ta mi wardador, mi n’tin falta di nada; 
Den cunucu di yerba berdé, E ta ponemi sosega 
E ta hibami na awa trankil, pa mi bolbe hana forsa” 
Salmo 23.1 


A fayece cristianamente: 



Sr. Vicente (Chen) Dirksz 

*18-08-1947 104-07-2009 

Na nomber di su esposa : Maria (Chia) Dirksz- Erasmus 


Su yiunan : 

Junior (juni) Dirksz 


Javier Dirksz 


Gabriela Erasmus, Siegfried y yiu 

Su mama : 

Maria luisa Dirksz ( Chita of Machi) 

Su suegra : 

Saturnina Erasmus (Nini) 

Su rumannan : 

Tida Dirksz y yiunan 


Swa y cunanan : 


Fichi Dirksz 

Ita y Buehi Rivero-Dirksz y yiunan 
Juan Dirksz y Helena y yiunan 
Dufi Dirksz y Rina Maduro 
t Angelica y Alexander (Dichi) Croes y yiunan 

Pedro Erasmus (Boechi) 

Tinchi Erasmus 
Tandoy Erasmus 

Jane y esposo Erick Erasmus y yiunan 
Johnny Erasmus 

Jaqueline y esposo Mauricio Cerda Angel y yiunan 
Marisol Erasmus y Norman Brooks y yiunan 
Valentina Erasmus y Ireneo Maduro y yiu 


y de mas swa y cunanan mucho hopi pa menciona : Orman, 

Kelly,Gomez, Sophia, Davis. Amigonan di cas: Jiek Werleman, Rocky 
Jacobs, Juancito Paesh, Bio Geerman y demas amigonan y amiganan . 

Tanta y omonan , primo y primanan sobrino y sobrinanan , madrina , 
ihanan, Comer y compernan, bisinanan y conocirnan y demas famia : 
Dirksz, Kock, Erasmus, Croes, Rivero De Cuba, Trimon, lampe, 
Laurence, Boekhoudt, Geerman, Feliciano, Everon, Bottia, Castro 
Cid, Sophia, Victoriano, Orman, Winklaar, Brete, Rafael, Dijkhoff, 
Cerda Angel, Brooks 

Acto di entiero lo tuma lugar Diamars 07-07-2009, 2’or pa 4’or di 
atardi na Misa Santa Filomena na Paradera y despues saliendo pa 
Santana Catolico na Paradera. 

E restonan mortal e ta reposa for di 2’or na Misa. 

nos disculpa si por a lubida un famia of conoci den nos tristeza . 

Adres pa condolencia : Aurora Funeral Home, cumana #76 

Dialuna 06-07-2009 
7’or pa 9’or pm 

On behalf of the family Ellis, Richardson,White, Quammie, 
Allen & Roach, we would hereby like to express our heartfelt 
gratitude to all those who contributed in one way or another 
during the illness and passing of our beloved: 



Emile Patrica Ellis. 

Your thoughfulness has been ineredibly comforting. 

Thanks again. 

Oranjestad,Aruba 

GRADICIMENTO / INVITACION 


Sr. Juan (Kid) Tromp, yuinan, nietonan, rumannan y demas famia 
kier a gradici un y tur cu a demostra nan atencion y cu a compana nos 
durante enfermedad, fayeeimento y entiero di nos defunto stima: 



Nos ta gradici tur esnan cu a manda flor, krans, telegram, e-mail, sms y 
esnan cu a haci yamada telefonico. Un danki special pa Sr. Albertico 
Arends y jiunan; Dario, Albert, Stanley, Leoncita, Desiree, Iraine y 
Ofelia cu tabata tey continuamente cu nos den tur momento. 

Sra. Margaritha Roza cu tur anochi tabata bin resa cu Catrien prome cu 
e bai drumi. 

Un danki na staff y personal di Clinica Posada, Dialise Centrum di Dr. 
Horacio Oduber Hospital, Dr. Kock, Dr. Garcia, Juanita, Meredith y 
Marlene y tambe na e broeder y zusternan di piso 3, pa e cuido, carino 
y pasenshi cu nan tabata tin cu Catrien. 

Na dokter di cas, Dr. Gerrit Croes. Na Sra. Maria Dirksz pa cuido na 
cas. 

Carine Maduro cu ta bin corta y drecha su cabei na cas. Na sr. Theo 
Zievinger cu a percura pa Catrien ricibi Santa Hostia na cas. Na Aurora 
Funeral Home pa nan bon servicio, dedicacion, atencion y carino. 
Tambe un danki na Lions club pa e rolstoel, na Lite Life cu semper a 
percura pa Catrien por a jega na su cita na ora, na AZV cu a cubri tur e 
gastonan di remedi y material cu Catrien tabata tin mester. Na 
amigonan di Juan, Leonardo Agustin Tromp y Vicente Henriquez cu a 
duna nan sosten durante e periodo cu Catrien tabata malo. Na E Wowo 
di Nort cu semper tabata pendiente pa e euminda. Na Sr. Max Hassel 
pa su bunita musica durante misa. 


Alavez nos ta invita tur famia, amigo, bisina y conocirnan pa tres 
santo sacrificio di misa: 

Diaranson 8 di juli 2009 pa 6:30 di atardi 

Diabiema 10 di juli 2009 pa 6.30 di atardi na Misa Santa 

Anna na Noord. 


Boso presencia ta altamente aprecia. 

Problema cu pushi a pone cu 
famia a bay for di cas 


PRESENCIA di polis a wordo 
pidi diadomingo 3’or di atardi 
na un cas na Bloemond pa un 
intermediacion. Eynan polis a 
papia cu e mucha homber R.F., 


kende ta bisa polis cu el a haya 
problema cu su tanta di 64 ana, 
como cu su pushi a drenta den 
kamber di su tanta. Dor di esey 
a start un discusion y despues 


mas miembro di e famia a cay 
aden. 

R.F. a bisa polis cu e hunto cu su 
casa ta bay busca un otro cas pa 
nan biba cu nan pushi. 


Polis a busca hobennan humando marihuana 


SEGUN raport di polis a 
informa cu diadomingo 
madruga pa 4.30, a drenta 
informacion na warda, cu 
lo tin un grupo di hoben ta 
huma marihuana den West- 
straat. 

Polis a bay den Weststraat y 
a controla banda di e night- 
clubnan, pero no a topa cu 
ningun hoben ta huma mari¬ 
huana. 


Scooter laga 
atras den cura 
di hende 

UN senora di 77 ana, ta pidi 
asistencia di polis di San Nico¬ 
las, dor cu el a haya un scooter 
den su cura para. Polis di San 
Nicolas, diadomingo ano- 
chi, ta bay n’e cas den Seroe 
Pretoweg,y eynan nan ta papia 
cu e senora, kende ta declara, 
cu 7,30 di anochi, el a sera 
su porta di cura, y no tabatin 
nada den su cura. 

Mas lat el a bay mira den su 
cura y a topa cu un scooter 
cora sin number para den su 
cura. Polis a laga takelwagen 
bin n’e sitio y a hiba e scooter 
warda. 



Id: 913-1401 
Fil 583-1444 

Bou di alanan di Dios mi ta sigur” 

Abo ku ta biba bou di amparo di Altisimo 
Ta hospedå den sombra di Dios Omnipotente, 
Bisa “ Senor: “Mi refugio, mi forti 
mi Dios, den kende mi ta pone mi Konfiansa“ 
Salmo 91 

A fayece cristianamente: 



FRANSISCO EUSEBIO MEDINA 

*04 oct 1965 f 04 july 2009 

Na nomber di 

su mama: Aurita Medina 

su Tata : t Antonio Medina 

Rumannan: 

Eduardo Medina 

Gwendy & Alexander Henriquez 

Johnny & Mariska Medina 

Subrino y subrinanan: Johmara, Christopher, William i Johnisha 

Tanta y omonan: 

Betty Medina 
Bita Medina 
Domi y Rosa Medina 
Santiago Medina 
Veronica Tromp y famia 
Beatrix & Jim Maduro i juinan 
Angela & Joy de Cuba i juinan 
Mary & Rudsel van de Hout & Juinan 
Greta & Andres Kelly i juinan 
Christina & Tommy Ruiz i juinan 
Mientje & Bental Chow i juinan 
Freddy & Isabel Tromp i jui 
Sra.Glenda Vrolijk & Famia 

Padrinonan: 

Tommy Ruiz 
Ambrosio Kelly 

Bon Amigo: Ronny Lacle & famia 

Demas primo y primanan, famia i conocirnan ta invita na acto di 
entiero cual lo tuma lugar Diaranzon 08-07-2009, di 2’or pa 4’or 
na Misa Santa Anna na Noord y despues saliendo pa Santana 
Catolico na Noord. 

E restonan mortal ta reposa for di 2’or na Misa. 

Adres pa condolencia: seroe Janchi # 25 

7’or pa 9’or pm 

Despues di entiero nos no tin bishita di condolencia na cas. 

Abo cu ta biba bou di amparo di Altisimo, ta hospeda den 
sombra di Dios omnipotente 


Cu honda pena pero conforme cu voluntad di Senor nos ta 
anuncia fayecimento di 



Ana Lucia Bennet 

* 1 / 1/1965 + 7 / 6/2009 


Na nomber di su 

Esposo: Francisco Bennet 

Jiunan: Anthony Bennet, Luis Polonia, Ivanova 

Hernandez 

Rumannan: Gullo, Angela, Victor, Argentina, Enilda, 

Nercida, Minervo 

Sobrina (o)nan: Gustavo, Romela, Oscar, Alex, Julio, 

Marloty, Anthony, Hector, Nino, Chiky 

Demas famia: Chea Ortega y famia, Carlos Bermudez y 
famia, Miguel Rodriguez y famia, Sugey 
Fabian y Estela Almanzar, Jairo Calderon y 
famia, Angela Almanzar y famia 

Acto di entiero lo tuma lugar na Sto.Domingo 


Cumana 76 
Oranj estad, Aruba 

“Bou di alanan di Dios mi ta sigur” 

Abo ku ta biba bou di amparo di Altisimo 
Ta hospedå den sombra di Dios Omnipotente, 

Bisa “ Senor: “Mi refugio, mi forti 
mi Dios, den kende mi ta pone mi Konfiansa“ 
Salmo 91: 1.2 

Cu honda pena pero conforme cu boluntad di Dios 
nos ta anuncia cu a fayece cristianamente : 




APOLONIO DANIEL TROMP 

Mihor conoci como “Nel” 

* 10 - 04-1958 f 04 - 07-2009 

Acto di entiero lo wordo anuncia despues 

SVb 

Cu tristesa Banco di Seguro Social SVb ta anuncia 
fayecimento di 



Senor Vicente (Chen) Dirksz 

Ruman di nos colega sr. Juan Dirksz. Nos ta manda nos mas 

sincero 

condolencia na sr. Juan Dirksz y Famia. 
ir. Edwin M. Jacobs 
Director 

Welzijn boeken 2de Hånds voor 


maarAWG900,- 

Voor meer info neem snel 

contact op met: Henna 5 6 21781 

Boeken I ijst lst jaar: 

301 : Communicatie,observeren en rappoteren 

Achtergrond en socialisatie 
Methodishe werken 
Orientatie op doelgroepen 
Kennis van doelgroepen 

302 : Communicatie en sociale vaardigheden 

Omgaan met clienten en doelgroepen 

303 : Werken in een organisatie 

304 : Profesioneel handelen in het welzijnwerk 
204 : Individu en samenleving 

305 : Mens ,arbeid en samenleving deel 1 

Mens,arbeis en samenleving deel 2 

308 : Gezondheidkunde 

Huishoudkunde 

309 : Begeleiden 

** Nice to meet you druk 1 
** Studievaardigheden 
** Presenteren kun je leren 


Famia ta pidi ayudo pa 
nan ruman depresivo 

ASISTENCIA di polis a wordo pidi diabierna atardi na un cas na 
Piedra Plat, unda un ruman homber a menasa su ruman muher 
cu cuchiu. Ora cu polis a yega n’e cas, nan a papia cu e ruman 
muher M.L. di 41 ana, kende tabata masha preocupa y ta bisa cu 
su ruman homber R.L. di 31 ana a menasa cu cuchiu y e ta sufri 
di depresion pisa. 

E ta bisa polis cu un dia prome e ruman a purba comete suicidio. 
Polis a purba papia cu e ruman homber R.L., y a mira cu e ta hopi 
depresivo y nervioso. 

R.L. a bisa cu e no tin problema cu polis y a sera su curpa den 
kamber. Patruya a bisa e famia pa nan busca ayudo profesional 
pa nan ruman y a pone Central na altura. 


Chofer burachi, despues di a 
keda deteni, ta bringa cu polis 

Su amiga tambe a keda sera 


POLIS di Santa Cruz, diabierna 11.15 durante patruya nan 
ta mira riba caminda di Kibaima pa Tanki Flip, na altura di 
Paradera, e auto BMW preto A-6940, ta core na un forma ire- 
sponsabel. 

Ora cu polis a para e chofer, nan ta mira cu e tabata basta bu¬ 
rachi y a detene. Mientras cu polis tabata atende e chofer J.M.D. 
naci na Aruba di 20 ana, e ocupante, un dama, a cuminsa haci 
fastioso y papia bruto cu e polisnan. 

Polis a hiba e chofer J.M.D. warda y e ocupante a keda warda 
un hende pa bin buske. Despues e mucha muher ocupante y 
warda y a cuminsa sway cu su man pa papia cu J.M. D. ora cu 
e tabata den warda. 

Polis a mustre cu e no por papia cu un detenido. Polis a bise 
p’e sali pafo y e ta reta polis pa bay sake pafo. Mientras cu polis 
tabata atende cu e mucha muher y sake pafo, e homber J.M.D. 
a bay riba un polis y a dale un mokete. 

E polis a lucha cune, y nan a 
logra detene. Pafo e mucha 


muher tambe a bringa cu polis 
y a nenga di duna su nomber. 
Polis a sera tur dos. 


TA BENDE 


TERENO 

EINGEDOM 

916M“ na 
Tanki Leendcrt. 
Prijs 115.000 parnas, 
mfbrinacion 
yanoa 5911082 



noticia@awemainta.com 


Tel: 583-1400 
Fax: 583-1444 



LOTOCAnXH 

0901 

0731 

4412 


zn fic 

4341 Cancer 


BIGF0UR 

1761 


SIPER F0UR 
4524 


LOTTOD DA 01-02-08-09-28 


DARIO 

4224 

6278 
4025 

CCRSCW 

1241 

5258 

8321 


Servicio pa Comunidad 

^Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0 £ stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Fergusonstraaat 
Pariba di Brug: Centro Medico 

h Dokter na Warda m 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Polis I 


Best Taxi Services 588-3232 


Coop. Ver. Tas 

ATS 

Arugas 


587-5900 

583-5361 

585-1198 


S.O.S. Teleayudo 583-1190 

Cat’s in the Cradle 


Un di e cancionnan mas conmovedor cu a yega di 
worde scirbi ta 'Cat's in the Cradle', pa Harry Chapin 
(t). 


E palabranan di e cancion aki ta conta e storia di un 
tata cu tin tur bon intencion pa cu su yiu homber 
hoben, pero semper tin viahenan pa haci of cuentanan 
pa paga. Y e tata ta haya su mes buscando un salida. 

"Ki ora bo ta bin cas, papa?. "Mi no sa ki ora, pero mi lo 
t'ey cubo, mi yiu. Bo sa cu e ora nos lo pasa bon". A 
pesar di tur e desapuntonan, e mucha homber ta stima 
y admira su tata. 

Tur ora e ta bisa: "Mi lo ta mescos cubo, papa. Bo sa 
cu mi lo ta mescos cubo". 

Pero tempo a pasa, y e mucha homber ta bira un 
hoben adulto. 

E prioridadnan di e tata awor a cambia. E lo desea di 
bishita su yiu cu a crece, pero awor ta e yiu su turno pa 
busca salida. . 

"Bo sa, mi trabao nobo ta strobami, y e muchanan tin 
griep. Pero mi ta contento di por a papia cubo, papa. 
Tabata great pa papia cubo". 

Mientras e tata ta cera e telefon, e ta realisa e tragedia. 
"E'la crece bira mescos cumi. Mi yiu ta mescos cumi". 

Mi ta spera sinceramente cu tur tata cu tende e cancion 
aki tuma su mensahe na serio. 

E ananan cu nos ta pasa cu nos yiunan mientras nan ta 
crece ta demasiado precioso pa tira afo. Ban usa nan 
inteligentemente, pa ora e tempo yega pa nos mira bek 
riba nos bida, nos por haci esaki cu satisfaccion y no cu 
duele. (Na memoria di Harry Chapin, mi ta bisa danki 
na e recordatorio aki cu semper ta valido). 


PANADERIADEL PUEBLO 



Guyabastraat 4, Dakota Tel: 582 4748 



w | 

PATUR FIESTA 
PA MUCHA 
YAMA 

5923523 / 5838769 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/invitacion 

Na nomber di su rumannan, subrino- y subrinanan, tanta y omonan y 
demas famia nos kier gradici tur esnan cu di un of otro manera a mustra 
nan atencion durante di fayecimento y entiero di nos difunto stima: 




Rosalinda Danje, 

mihor conoci como Linda 

Gradicimento ta bai tambe na tur famia, amistad, bisina y conocinan pa 
boso atencion y sosten, yamadanan, flor y telegramnan. Boso atencion 
ta un gran consuelo pa nos. 

Gradicimento special ta bai na PAAZ, afdeling dagbehandeling, pa tur 
e ananan di bon cuido y guia y na e coro di hospitaal cu a canta ora di e 
entiero. Danki na e coleganan di BID y nan atencion y presencia y na e 
coro pa e bunita canticanan. 

Danki special tambe ta bai na e boluntarionan di Rode Kruis, Sarfa y 
Polis cu a yuda nos den e oranan dificil di e buskeda. 

Masha danki tambe na Aurora Funeral Home pa e bon servicio y 
atencion. 

Alavez nos kier invita boso pa e santo sacrificio di misanan pa 
descanso di alma di nos difunto stima riba: 

Diamars 7 di juli 2009 pa 7’or di anochi 
Diahuebs 9 di juli 2009 pa 7’or di anochi, 
cu lo tuma lugar na iglesia Inmaculada Concepcion na Santa Cruz. 
Despues di misa di diahuebs lo tin resamento di Rosario na cas na 
Siribana 38C. Boso presencia lo ta altamente aprecia. 










TIPO Dl C AMBIO OFICIAL 

Valido pa 7 juli 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

178 

180 

CAN Dollar 

1.51 

153 

155 

Engelse Pond Sterling 

281 

2.86 

2.92 

ZAitserse Frank per CHF. 100 

162.56 

163.28 

164.08 

NedArt GUden perANG 100 

9894 

100.00 biljetten 100.20 
chq./aÆrboeking 100.00 

J apanæysnperj PY. 10.000 

185.20 

18689 18876 

EuuperXEU. 100 

245.27 

247.51 

250.00 





Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


Problema entre dealer 
y manager di casino 
ora di blackout 

POLIS di Noord diasabra 12.20 di anochi, a 
bay na un highrise hotel, unda e dealernan 
di e casino tin problema cu e manager. Na 
yegada e dealernan a bisa polis cu nan a 
papia cu e manager y a bise pa sera e lugar 
pa scuridad y debi cu coriente a bay, y ta haci 
hopi calor den e casino y tambe pa seguri- 
dad. Pero e manager no kier a tende. 

Den esaki a start un discusion y e dealernan 
a yama polis. Ora cu polis a yega nan a con- 
stata cu den e casino, tabata haci hopi calor 
y tabata scur. 

Polis a papia cu e manager y a bise pa manda 
e trahadornan cas, pero e no tabata kier. E 
trahadornan a bisa polis cu ta hopi tempo 
caba nan tin problema cu e manager. 

Polis a bise a manager p’e sera e casino y e 
siguiente dia e tene un reunion cu su tra¬ 
hadornan. Polis a mustra e dealernan tambe 
nan derechonan. 


Mirando cu dono di 
auto no a duna keho, 
a laga ladron bay 

POLIS di Oranjestad ta bay diasabra 11.30 di 
anochi, n’e luga di parker dilanti Parlamento, 
unda dos guardia tabatin un homber teni cu 
nan a gara ta horta den un auto. 

E homber M.M. naci na Surnam di 19 ana, a 
wordo capta dor di camara di Renaissance y 
nan a detene y hibe warda. 

E dono di e auto, E.F. naci na Corsow di 67 
ana a bisa polis cu e no ta duna keho. Polis 
a laga M.M. bay. Anto despues e mesun E.F. 
ta bin bisa cu no tin combatimento di crimi- 
nalidad na Aruba. 


Polis ta haya informacion 
cu homber ta lastra 
mucha muher riba beach 


POLIS di Oranjestad, diadomingo l’or di 
madruga, ta haya informacion cu tin un 
homber ta lastra un mucha muher riba 
beach. 

Ora cu polis a yega, nan a busca den becin- 
dario, pero no a topa nada. Segun infor¬ 
macion cu ta trata supuestamente di e otro 
ruman A.A., e mucha muher cu ta scondi. 

Lina di maneho Cuerpo Policial relaciona cu 

peticion pa actividad politico 


DIA 25 di september proximo lo tin eleccion pa 
Parlamento di Aruba. Campana di diferente partido 
politico cu lo participa n’e eleccion aki ya ta den ful 
swing y durante e ultimo simannan tabatin e.o. ap- 
ertura di diferente edificio di partido den diferente 
distrito, evenemento musical y parada di auto. 

Esaki a pone cu Mando Policial a dicidi di pone su 
lina di maneho pa tur partido, p’asina na sa na kico 
atene nan mes na dje. 

Punto di salido di e maneho aki ta cu libertad di ex- 
presion ta asunto di mas importante di nos sistema 
democratico. Cuerpo Policial di Aruba (C.P.A.) ahaya 
necesario pa bin cu aigun guia relaciona cu permiso 
pa actividad politico y publica esakinan, p’asina tin 
un proceso ordena di tur actividad politico. 

Den principio no ta duna permiso pa realisa activi¬ 
dad politico riba e mesun dia na dos o mas diferente 


partido, si e actividadnan planea t’asina serca di otro, 
cu no por garantiza orden publico y/o seguridad di 
e bishitantenan. 

Na C.P.A. nos ta mantene e principio di ‘first-come- 
first-serve’ pa peticionnan cu ta riba e mesun dia, 
mesun ora y serca di otro. Esaki ta nifica cu esun cu en- 
trega e peticion (completo) prome lo tin prioridad. 

Ora un comision pidi un permiso pa un acitividad 
politico, pa beneficio di (un candidato di) un partido 
politico, mester entrega lo siguiente: 

Copia di e statuto di e asociacion (pa medio di cua 
e partido politico a keda funda conforme art. 9 di e 
‘Landsverordening politieke partijen’ AB 2001 no. 
96). 

Carta original di e comision o e asociacion, den cua 
ta para cla: 

Ken tur ta den e comision y nan datonan pa haya tuma 


contacto cu nan; 

E funcion di cada persona den e organisacion (presi- 
dente, vice presidente, secretaris, tesorero, comisario 
etc.); 

Number di identidad di cada miembro di e comi¬ 
sion; 

Firma original di cada miembro di e comision; 

Ken ta autorisa pa haci peticion den nomber di e comi¬ 
sion (mayoria biaha esaki t’e presidente so). 

Mester entrega e peticion na C.P.A. mas tarda 10 dia 
di trabao prome cu e fecha di e evenemento. 

Si no atene n’e condicionnan stipula ta implica actua- 
cion sin permiso. Polis por retira e permiso na cualkier 
momento pa motibo di orden publico. 

Nos di AWEMaintan lo sigui publica mas di e lina di 
maneho aki stipula pa Cuerpo di Polis di Aruba. 


Ainda tin oportunidad pa 
inscribi na E.P.B.-Pariba 



EN bistå cu tin mayornan 
cu pa un of otro motibo no a 
presenta pa inscribi nan yiu 
na E.P.B.-Pariba, directiva di 
E.P.B.-Pariba kier participa 
cu a prolonga e dianan di in- 
scripcion. 

Na E.P.B. San Nicolas dianan 
6, 7, y 8 di juli 2009 di 8:00 am 
pa 2:00 pm 

Esaki ta conta pa alumnonan 
di SHA of Mavo y e siguiente 
scolnan basico; Colegio Laura 
Wernet-Paskel, Colegio San 
Hose, Cacique Macuarima 
Schooly Maria School. Kukwi- 
sa School, Colegio Sagrado 
Curazon, St. Michael School, 
Colegio Cristo Rey, Incor- 


poratie Programma, Com. 
Pieter Boer School, Colegio 
Sta. Filomena, Colegio Sta. 
Theresita, Paulus School, Graf 
von Zinzendorf School, Maria 
Regina School, Colegio Hilario 
Angela y Scol Scucha Nos. 
Despues di e fechanan aki lo 
no inscribi ningun alumno 
mas, pa motibo cu e parti di 
administracion di scol tambe 
lo bay cu vakansi. 

Directiva kier a recorda e ma¬ 
yornan cu pa inscribi nan yiu, 
nan mester trece e siguiente 
documentonan; 

-prueba di pago na banco, 
C.M.B. Bank E.P.B.-Pariba, 
‘Ouderlijke bijdrage’. Skir- 


bi nomber y aha escolar 
‘09-’10; Number di cuenta: 
21.00.36.03; Suma di contri- 
bucion: Afl. 110.- 
-2 pasfoto na color. 
-inscripcion di Censo (geboor- 
tebewijs) Afl. 5.- 
-carnet di A.Z.V. di e yiu. 
-Alumno di SHA of Mavo ul¬ 
timo rapport di scol cu e yiu 
a bishita.-Alumno stranhero 
mester trece su permiso, prue¬ 
ba di pago pa petishon di su 
permiso of permiso di un di su 
mayornan valido. Si e no tin 
AZV mester trece un prueba di 
pago di un seguro medico. 
Mayornan tene bon cuenta cu 
e fechanan di prolongacion. 


Cu sosten di Unoca, Cliffix N.V. y Scol 
di Musica Rufo Wever 

Carlos Bislip ta organisa 
pa prome biaha un Drum 
Set & Percussion Camp 

P’asina formå grupo di musico Arubiano 

T’ASINA cu p’e vakantie di ana 2009 Carlos Bislip lo ta ofre- 
ciendo e hobennan di Aruba e oportunidad pa atende un “Drum 
Set & Percussion Camp”. E obhetivo di e “Drum Set & Percus¬ 
sion Camp” aki lo ta introduci n’e hobennan e amplio y bunita 
mundo di percussion, tambe pa duna nan e oportunidad pa siha 
e fundamentonan di musica atrabez di e colornan maraviyoso di 
e famia di instrumentonan aki. Carlos Bislip ta planea pa logra 
obhetivonan aki dor di duna e hobennan instruccion musical den 
diferente materia di dicho disciplina. Por ehempel: 

Teoria Musical y Solfeo Ritmico; Tecnica di Snare Drum; Latin 
Percussion (Hånd Percussion); Drum Set y Percussion di Tono 
Multiple.E campamento lo tuma lugar na Skol di Arte na San 
Nicolas y for dia 13 di july te cu 7 di augustus di dialuna te cu dia- 
bierna (un total di 20 dia) .E campamento lo consisti di 3 diferente 
seccion, cada seccion lo tin 7 pa 10 studiante. Seccion 1 di edad 
di 10 y 11 aha; seccion 2 di 12 pa 13 aha y seccion 3 di edad 14 
pa 16 aha. Meta den termino cortico di e campamento aki lo ta 
pa duna un recital chiquito na final di e temporada. 

Meta riba termino largo lo ta pa selecciona 12 studiante p’asina 
forma dos Ensemble di Percuccion, cu lo reuni dos biaha pa siman 
pa ensayo durante e aha escolar 2009 -2010 y pa periodicamente 
duna concierto n’e comunidad Arubano. 

Si bo ta desea pa bo yiu participa n’e campamento aki, por fabor 
pasa na Skol di Arte cu ta localisa na San Nicolas, Pastoor Hen- 
drickstr. # 103 of na oficina di UNOCA cu ta localisa den Cas di 
Cultura, p’asina bo yena un “Formulario di Registracion” . 
Carlos Bislip ta gradici UNOCA pa t’e “main sponsor” di e cam¬ 
pamento aki y tambe Cliffix N.V. y Scol di Musica Rufo Weverpa 
nan generoso sosten di e proyecto aki. 

Xpresa bo mes 

A otro perro con este hueso - sa 
purba tuma hende haci!! 


Pa: Remigio A. R. (Mimi) 

Wever-42.10.01.44 

Savaneta 120 

ORA bo tende of lesa di tur e promesanan cu 
oposicion ta haci na pueblo, p’asina gana nan 
voto pa dia 25 di september proximo, bo mester 
puntra bo mes, si di berdad nan ta kere cu nan 
por tuma e pueblo aki haci. Ni e abuelita den 
e dicho “maak dat je grootje wijs” lo cay pa e 
manipulacionnan ey! 

Avudo pa asisti esnan mas vulnerabel : Si AVP 
berdad e.o. kier a hisa onderstand y bijslag y 
introduci un schoolkinderentoeslag, nan mester 
a haci esaki caba na fin di siglo pasa, tempo cu 
AVP tabatin e chens unico pa reduci e cantidad 
di personal di Gobierno enbez di duna e asina 
yama ATV-dagen. 

Awor bo kier manda 1500 empleado di Gobier¬ 
no cas; for di cua departamentonan bo kier saca 
nan?? Esaki no kiermen hinca mas hende den e 
sector priva, mayoria cu un entrada minimo?? 
Esaki no kiermen menos impuesto riba entrada 
(inkomstenbelasting) pa Gobierno?? 

Y kico bo ta haci e ora ey cu tur e stranheronan, 
kendenan awor bo ta gana cu AVP, y otronan, lo 
cambia e LTU, pa permiti nan entrada liber na 
Aruba? Sorry, ni e finca(nan) panordnan aya lo 
tin suficiente espacio pa acomoda e hendenan 
aki na un forma humano! Y di kico nan lo biba? 
Di e miyones di Racetrack, Interbank, Radisson, 
Plan Desaroyo San Nicolas? 

Kita BBQ : Di unda AVP kier saca e fondonan 
pa cubri locual BBO ta cubri awor, lamentable- 
mente parcialmente so, pa motibo di e sumanan 
astronomico cu e diferente plannan macabro a 
costa?? Awor, despues di a engana pueblo cu 
nan lo kita e BBO - corda bon na inicio SIN re- 
striccion - AVP ta bisa cu nan ta kita e BBO den 
2 fase; mayan nan ta bin bisa cu no, nan ta kite 
den 100 dia! Of lo t’asina cu bo ta bay hisa back 
e impuesto di importacion cu MEP a baha? 

Y e impuesto riba ganashi cu tambe MEP a baha, 
bo ta bay hise back? Kico bo patrosinadornan 
lo bisa! Unda nan pay-back ta keda? 

Relaciona cu esaki bo ponencia cu tin pobresa 
na Aruba, mester wordo considera un ehempel 
di “spijkers op laag water zoeken”; pues bo 
conoce 1 (un) pais unda cu no tin pobreza at all 
(fuera di podiser Monaco)?? Si tin pobreza gen¬ 
eral na Aruba, con bo ta splica p.e. e cantidad di 
autonan riba nos careteranan, of e airco na gran 
parti di nos casnan? Cu tin famia den necesidad, 
ta un hecho; pero tampoco t’asina cu e situacion 


aki tabata desconoci durante gobernacion di 
AVP c.s. Kico ABO, AVP, a haci pa alivia e grupo 
aki, ora abo tabatin e oportunidad?? 

Si no tabatin e desastrenan manera mi a men- 
ciona ariba, ken sa, MEP awor lo por a usa e 
fondonan, cu awor e mester saca pa paga e 
debenan, pa alivia e bida di e famianan aki. 

Asuntonan di estranheria : Oposicion completo, 
cada un den diferente tono, a laga sa cu nan 
si lo percura pa cualkier stranhero cu kier 
drenta Aruba, por haci esaki libremente. Ban 
ta franco: Bo ta kere cu riba un superficie di 
184 meter cuadra tin espacio ilimita pa pone 
tur e hendenan cu a wordo priminti, y lo keda 
wordo priminti, un lugar di biba pa nan com- 
patriotanan ?? 

E Arubianonan, incluso esun cu a caba di hana 
e nacionalidad Hulandes, lo kier pa nan descen- 
dientenan tin un espacio comodo di biba, cu un 
entrada comodo pa mantene nan mes, nan yiu 
y nan nietonan. 

E descendientenan aki, pues di e Arubiano 
“bieu” y e Arubiano “nobo”, lo wordo perhudica 
seriamente, si portanan di Aruba wordo habri 
sin limite pa estadia permanente! Ta p’esey 
tambe e regia di un estadia di un maximo di 3 
(tres) aha. 

Pa pone den aigun palabra; hasta e futuro di e 
ex-stranhero, portador di e pasport Hulandes, 
ta core un peliger real! 

P’e Arubiano cu ya “pa siglonan” ta establece 
aki, habri bo brazanan y duna un bonbini na bo 
compatriotanan nobo, y yuda nan integra den 
nos comunidad, siha nan nos custumbernan, 
nos cultura, y papia nos idioma cu nan! Laga 
nan sinti nan mes na cas: na ARUBA!! Den mes 
un rosea: Proteha futuro di yiu- y nietonan di 
bo mes y di e Arubiano Nobo ey !! 

Gritonan pa investigacion riba e.o. corupcion; 

ta obvio cu e idea pa Hulanda investiga e actual 
Gobierno, ta resultado di e redashi cu a sali di 
oposicion. 

E idea aki no a nace “overnight” den mente di 
sra. Bijleveld. Remarcabel ta si cu e idea a bini 
dilanti net den e dia (nan) cu AVP tabatin un 
delegacion na Hulanda. Awor, pa dicidi pa haci 
un investigacion, bo mester tin por lo menos 
un indicacion di corupcion. Y si bo kier haci un 
investigacion, haci esey den bo mes un cas, y 
laga e investigacion na Aruba wordo haci door 
di nos propio O.M., pero SI DESPUES CU E 
CORUPCION A WORDO DENUNCIA !!! Kico 
nos ta weita? NINGUN DENUNCIA!! 



AP PATRES 

“Laga tur locual cu ta sperami ta bunita, 

Laga tur locual cu mi encontra na caminda ta bunita, 
Laga tur locual cu ta rondonami ta bunita, 

Laga tur locual mi ta laga t’ras keda bunita, 
y laga esakinan termina den tur buniteza” 


Cu honda pena pero conforme cu boluntad di Dios nos ta anuncia cu a 
fayece cristianamente nos esposo, tata, welo i ruman stima: 



Francisco Wever 

Mihor conoci como: Chico 
*28 Sept. 1922 +3 Juli 2009 
Ex trahador di Lago ,Ex Schutterij 


Na nomber di su 


Esposa: Elizabeth (Eliza) Wever Arendsz 

Jiunan: Reynold (Chakal) y Rica Wever Wernet 

Stalin (Robby) Wever 
Esmeralda Wever y Porfirio (Porfi) Webb 
Humphrey Espacio na Hulanda 
Micheline Richardson na Hulanda 


Manera jiu: Esther v/d Linde 

Rumannan: Frans Wever y Chichita 

Rosalinda Williams 


Nieto y nietanan: Reynold Jr. (Juni) Wever 
Ricardo (Ricky) Wever 
Ainslon Tromp 
Kingsley Webb 
Celine Richardson 
Noély Richardson 
Elaiza Webb 

Brigida Tober y Juanita Tober 

Francisco Tober 

Benancio Arendsz 
Erodita Thielman y Chichita 

Bon amiga di cas: Sherry Williams 

Ihanan, sobrino y sobrinanan, primo y primanan, comer y 
compernan, bisinanan, Huize Maristela y Flor di Brazil 

Demas Famia: Wever, Arendsz, Kock, Maduro, Wernet, Webb, 

Guicherit, Chin Kam, de Cuba, Punselie, Williams, Tromp, Pedro, 
Werleman, Lampe, Cumarebo, Thielman, Lopez, de Kort, Thijzen, 
Fingal, Raas, Geerman, Koolman, Tober, Peterson, v/d Linde, Macin¬ 
tosh, Croes y Pena 

Nos ta pidi nos disculpa si den nos tristesa nos por a lubida un of 
otro famia. 

Ta wordo invita pa asisti na e acto di entiero cu lo tuma lugar 
Diamars 7 di Juli 2009 pa 4’or di atardi saliendo for di Misa Cristo 
Rey na Brazil pa Santana Catolico na San Nicolas. For di 2’or di 

atardi e restonan mortal di “Chico” lo ta reposa den Misa Christo Rey 
na Brazil unda bishita di condolencia lo wordo acepta. 

Despensanos después di entiero no por ricibi bishita di condolencia na 


Tantanan: 

Omo: 

Swa: 

Cunanan: 

Feria di Vivienda di FCCA un exito rotundo 


FUNDACION Cas pa Comu- 
nidad Arubano a mira atras un 
weekend exitoso durante nan 
Feria di Vivienda. Centro De- 
portivo Libertador Betico Croes 
a wordo converti den un sala di 
exhibicion cu varios empresa y 
instancia conhunto cu departa- 
mentonan di FCCA. 

Diabierna e Feria a wordo inau- 
gura dor di sr. Luciano Arends 
y su esposa cu t’e prome cliente 
di FCCA cu a construi su propio 
cas cu un credito hipotecario y 
tambe sra. Fermina Tromp cu 
t’e prome empleada di FCCA. 
E invitadonan hunto cu e em- 
pleadonan di FCCA a compana 
e dos personanan ariba men- 
ciona p’asina duna inicio di e 


actividad aki. 

Durante e Feria aki FCCA a 
duna e publico bishitante in- 
formacion balioso con pa yega 
na nan propio cas y alabez a 
sa di guia nan n’e empresa y 
instancianan necesario pa con- 
cretisa nan sono pa bira dono di 
nan propio cas. Tambe a duna 
informacion riba huur di cas y 
diferente proyectonan pa futuro 
cercano. 

Tanto e bishitante como e par- 
ticipante a gosa inmensamente 
di e Feria y a duna bon comen- 
tario riba esaki, comparando 
e Feria aki cu exposicionan 
internacional hamas realisa na 
Aruba. 






























































